tripathysagar/odia_wiki huggingface dataset:
ହୋସ୍‌ନେ ଅରା  (ଅଭିନୟ ଜଗତରେ ସେ ନର୍ଗିସ ଅଖତାର ଭାବରେ ଜଣାଶୁଣା) ଜଣେ ବାଂଲାଦେଶୀ ଅଭିନେତ୍ରୀ  । ସେ ୨୦୧୯ ମସିହାରେ ମାୟା: ଦ ଲଷ୍ଟ ମଦର୍ ଚଳଚ୍ଚିତ୍ରରେ ଅଭିନୟ ପାଇଁ ଶ୍ରେଷ୍ଠ ସହାୟକ ଅଭିନେତ୍ରୀ ଭାବରେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । ପୃଷ୍ଠଭୂମି ନର୍ଗିସ ବଙ୍ଗଳାଦେଶୀ ଅଭିନେତ୍ରୀ ଅନ୍ୱରା ବେଗମଙ୍କ ଭଉଣୀ । ତାଙ୍କର ଆଉ ଜଣେ ଭଉଣୀ ଶ୍ୟାମସୁନହାର ଏବଂ ତାଙ୍କର ଜଣେ ଭାଇ ଥିଲେ ହୁମାୟୁନ କବୀର, ଯିଏକି ୨୦୨୦ ମସିହାରେ ମୃତ୍ୟୁବରଣ କରିଥିଲେ । ସେ ତାଙ୍କର ପ୍ରଥମ ଥିଏଟର ନାଟକ କୁଆଶର କନ୍ନାରେ ଅଭିନୟ କରିଥିଲେ । ୧୯୭୩ ମସିହାରେ, ସେ ଖାନ ଆତୁର ରହମାନଙ୍କ ପ୍ରଯୋଜିତ କଥାଚିତ୍ର ଜୋରେର ପାଖୀରେ ଅଭିନୟ ଆରମ୍ଭ କରିବାବେଳେ ତାଙ୍କ ନାମ ପରିବର୍ତ୍ତନ କରି ନର୍ଗିସ ରଖିଥିଲେ । ଅଭିନୟ ଜୀବନ ସେ ଅବଦାନ, ଗୁନାଃଗର, ଚମ୍ପା ଚାମେଲି, ଭାଇ ଆମାର ଭାଇ, ଅଦାଲତ, ନୋଲୋକ, ଫକିର ମଜନୁ ଶାହା, ରଙ୍ଗ ବେରଙ୍ଗ, ସରେଙ୍ଗ ବୋଉ, ମାୟାର ବନ୍ଧନ ଏବଂ ରାମର ସୁମୋତି ଆଦି କଥାଚିତ୍ରରେ ଅଭିନୟ କରିଥିଲେ । ସେ ଆୟନା, ହିରାମନ୍ ଏବଂ ବୋଉ କଥା କୋଉ ଭଳି ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଥିଲେ ।
ନରସିଂହ ମିଶ୍ର  (ଜନ୍ମ: ୨୩ ଡିସେମ୍ବର ୧୯୪୦) ଓଡ଼ିଶାର ଜଣେ ରାଜନେତା  । ସେ ଓଡ଼ିଶା ବିଧାନ ସଭାର ବିରୋଧି ଦଳ ନେତା ଥିଲେ । ସେ ୨୦୦୪-୨୦୦୯ ଯାଏଁ କଂଗ୍ରେସ ଦଳର ଉପସଭାପତି ରହିଥିଲେ । ୧୯୯୦ ମସିହାରେ ଲୋଇସିଂହା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇ ଓଡ଼ିଶାର ଆଇନ ମନ୍ତ୍ରୀ ହୋଇଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ନରସିଂହ ମିଶ୍ର ବଲାଙ୍ଗୀର ଜିଲ୍ଲାର ଛତାମଖନା ଗ୍ରାମରେ ଜନ୍ମ ହୋଇଥିଲେ । ବାପା ଯୁଧିଷ୍ଠିର ମିଶ୍ର ପେଶାରେ ଓକିଲ ଥିଲେ ଏବଂ ଭାରତୀୟ ସମ୍ବିଧାନ ସଭାର ସଭ୍ୟ ଭାବରେ ମନୋନିତ ହୋଇଥିଲେ । ରାଜନୈତିକ ଜୀବନ ମାତ୍ର ୧୮ ବର୍ଷରୁ ନରସିଂହ ରାଜନୀତିରେ ସକ୍ରିୟ ହୋଇଥିଲେ । ମନ୍ତ୍ରୀ ପଦରେ ଥାଇ ମଧ୍ୟ ସେ ଓକିଲାତି ବୃତ୍ତି ଚାଲୁ ରଖିଥିଲେ । ଉଚ୍ଚ ନ୍ୟାୟାଳୟରେ ଓକିଲାତି କରି ଚାଷୀଙ୍କୁ ମାଗଣା ଧାନ ଯୋଗାଇ ଦେବାରେ ସଫଳ ହୋଇଥିଲେ । ୨୪ ଜାନୁଆରୀ ୨୦୧୭ରେ ନରସିଂହ ମିଶ୍ର ବିଧାନ ସଭା କାର୍ଯ୍ୟପରାମର୍ଶଦାତା କମିଟିରୁ ଇସ୍ଥଫା ଦେଇଥିଲେ ।
ଗୋପାଳ ଦତ୍ତ ଜଣେ ଭାରତୀୟ ଅଭିନେତା ଓ ଲେଖକ । ୧୯୯୯ ମସିହାରେ ସେ ଜଣେ ଥିଏଟର କଳାକାର ଭାବରେ କାମ କରିବା ଆରମ୍ଭ କରିଥିଲେ । ୨୦୦୧ ମସିହାରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ମୁଝେ କୁଚ୍ଛ୍ କେହନା ହୈ । ତେରେ ନାମ୍, ସାମ୍ରାଟ ଏଣ୍ଡ୍ କୋ ଏବଂ ଜାତୀୟ ଜଳଚ୍ଚିତ୍ର ପୁରସ୍କାର ପ୍ରାପ୍ତ କଥାଚିତ୍ର ଫିଲ୍ମିସ୍ତାନ ଭଳି ଉଲ୍ଲଖନୀୟ ହିନ୍ଦୀ କଥାଚିତ୍ରରେ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ସେ ନୈନିତାଲରେ ଜନ୍ମଗ୍ରହଣ କରିଥିଲେ ଏବଂ ସେଠାରେ ତାଙ୍କ ହାଇସ୍କୁଲ ଶିକ୍ଷା ଶେଷ ହୋଇଥିଲା । ସେ ରସାୟନ ବିଜ୍ଞାନରେ ସ୍ନାତକ କରିଛନ୍ତି । ସ୍ନାତକ ପରେ ସେ ଦିଲ୍ଲୀସ୍ଥିତ ନ୍ୟାସନାଲ ସ୍କୁଲ ଅଫ୍ ଡ୍ରାମାରୁ ଶିକ୍ଷାଗ୍ରହଣ କରିଥିଲେ ଏବଂ ୧୯୯୯ ମସିହାରେ ଉତ୍ତୀର୍ଣ୍ଣ ହୋଇଥିଲେ । ସେ ଅନେକ ଥିଏଟରରେ ଅଭିନୟ କରିଥିଛନ୍ତି । ପେଷା ନ୍ୟାସନାଲ ସ୍କୁଲ ଅଫ୍ ଡ୍ରାମାରୁ ଉତ୍ତୀର୍ଣ୍ଣ ହେବା ପରେ ସେ ଦିଲ୍ଲୀରୁ ମୁମ୍ବାଇ ଯାଇଥିଲେ । ୨୦୦୧ ମସିହାରେ ସେ ହିନ୍ଦୀ କଥାଚିତ୍ର ମୁଝେ କୁଛ୍ କେହେନା ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସେ କିଛି ଜଣାଶୁଣା ହିନ୍ଦୀ କଥାଚିତ୍ରରେ କାମ କରିବା ସହିତ ଏକ ଫିଲ୍ମ ଫେଷ୍ଟିଭାଲରେ ଜୁରି ଭାବରେ କାର୍ଯ୍ୟ କରିଥିଲେ । ସେ କିଛି ୱେବ୍ ସିରିଜ୍‌ରେ ମଧ୍ୟ କାମ କରିଛନ୍ତି, ଯେଉଁଥିରେ ଟିଭିଏଫ୍, ଆରେ, ଭୁଟ୍, ଏଆଇବି ଭଳି ସଂସ୍ଥା ସହ କାମ କରିଛନ୍ତି ।
ସୋଫିଆ ଫିର୍ଦ୍ଦୋସ  ( ଜନ୍ମ: ୧୯୯୨) ଜଣେ ଭାରତୀୟ ରାଜନୀତିଜ୍ଞ  । ସେ ୨୦୨୪ ଓଡ଼ିଶା ବିଧାନସଭା ନିର୍ବାଚନରେ କଟକର ବାରବାଟି-କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଲଢ଼ି ଜୟଯୁକ୍ତ ହୋଇଥିଲେ । ସେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିବା ପ୍ରଥମ ମୁସଲିମ ମହିଳା । ପ୍ରାରମ୍ଭିକ ଜୀବନ ଓ ଶିକ୍ଷା ସୋଫିଆଙ୍କ ପିତା ମହମ୍ମଦ ମୋକିମ ଜଣେ ରାଜନେତା । ସେ ଭାରତୀୟ ଜାତୀୟ କଂଗ୍ରେସ ଦଳର ସଦସ୍ୟ । ସେ ମଧ୍ୟ ବାରବାଟୀ ବିଧାନସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନସଭାକୁ ନିର୍ବାଚିତ ହୋଇଛନ୍ତି । ସେ କଟକର ସେଣ୍ଟ ଯୋଶେଫ ବିଦ୍ୟାଳୟ ଓ ରେଭେନ୍ସା ଜୁନିୟର କଲେଜରୁ ପାଠ ପଢ଼ିଛନ୍ତି । ସେ କିଟ୍ ବିଶ୍ୱବିଦ୍ୟାଳୟରୁ ସିଭିଲ ଇଞ୍ଜିନିୟରିଂରେ ଓ ଆଇଆଇଏମ, ବେଙ୍ଗାଲୁରୁରୁ ଏମବିଏ ଡିଗ୍ରୀ ହାସଲ କରିଛନ୍ତି । ରାଜନୈତିକ ଜୀବନ ସୋଫିଆ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ କଂଗ୍ରେସର ପ୍ରାର୍ଥୀ ଭାବରେ ବାରବାଟି-କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୩,୩୩୯ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ପୂର୍ଣ୍ଣଚନ୍ଦ୍ର ମହାପାତ୍ରଙ୍କୁ ୮,୦୦୧ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବ୍ୟକ୍ତିଗତ ଜୀବନ ରାଜନୀତିରେ ଯୋଗଦାନ କରିବା ପୂର୍ବରୁ ସେ ରିଅଲ ଇଷ୍ଟେଟ ବ୍ୟବସାୟରେ ଥିଲେ । ସେ ସେଖ ମୌରାଜୁଲ ହକଙ୍କୁ ବିବାହ କରିଛନ୍ତି ।
ଲକ୍ଷ୍ମଣ ରେଖା  ସଂସ୍କୃତ:        , ବନବାସ ସମୟରେ କୁଟୀରରେ ସୀତାଙ୍କୁ ଏକା ଛାଡି ଗଲା ବେଳେ ଲକ୍ଷ୍ମଣ କୁଟୀର ଚତୁରୋର୍ଶ୍ୱରେ ଏକ ରେଖା ଟାଣିଥିଲେ । ସୀତାଙ୍କୁ ସେହି ରେଖା ଡେଇଁ ନ ଯିବାକୁ ଅନୁରୋଧ କରିଥିଲେ । ରେଖା ଭିତରକୁ କୌଣସି ଦୁରାଚାରୀ ବା ରକ୍ଷ୍ୟସ ଭିତରକୁ ଯାଇନାପରିବା ପାଇଁ ତାଙ୍କର ମନ୍ତ୍ର ଶକ୍ତି ବଳରେ ଲକ୍ଷ୍ମଣ ମନ୍ତ୍ର ଦେଇଥିଲେ । ଏହାଦ୍ୱାରା ରାବଣ ଏହା ଦେଇ ସୀତାଙ୍କୁ ନେଇଯାଇପାରିନଥିଲେ । କିନ୍ତୁ ତତ୍ ପରେ ସେ ବ୍ରାହ୍ମଣ ବେଶରେ ଆସି ଭିକ୍ଷ୍ୟା ମାଗିବା ବାହାନାରେ ସିତାକୁ ଭୁଲେଇ ଦେଇ ରେଖା ବାହାରକୁ ଆସିବାକୁ କହିଥିଲେ । ସିତା ରାବଣର କପଟ ବୁଝି ନ ପରି ବାହାରକୁ ଆସିଲେ ଓ ରାବଣଦ୍ୱାରା ଅପହୃତ ହେଇଥିଲେ । କାହାଣୀ ଅନୁସାରେ ରାବଣ ଏକ ରକ୍ଷୟସ  "ମାରିଚ " କୁ ଶୁବର୍ଣ ହରିଣ ରୂପ ଧରି ସିତାଙ୍କୁ ଆକ୍ରୁଷ୍ଟ କରିବାକୁ ପଠେଇଥିଲେ । ସିତା ଶୁବର୍ଣ ହରିଣ ଦେଖି ତାକୁ ଆଣିବାକୁ ରାମାଙ୍କୁ ଅନୁରୋଧ କରିବାରୁ ରାମା ଓ ଲକ୍ଷ୍ମଣ ଅନନ୍ୟ ଉପାୟ ନ ପାଇ ସୁବର୍ନ ହରିଣ ପଛରେ ଗୋଡେଇ ଘଞ୍ଚ ଅରଣ୍ୟକୁ ଯାଇଥିଲେ ।ଷ୍ଟେବେଳେ ଲକ୍ଷ୍ମଣ ସୀତାଙ୍କ ନିରାପତ୍ତା ପାଇଁ ଏକ ରେଖା ଟାଣି ଯାଇଥିଲେ ଯାହାକୁ ରାମା , ଲକ୍ଷ୍ମଣ ଓ ସୀତାଙ୍କ ଭିନ୍ନ ଅନନ୍ୟ କେହି ଅତିକ୍ରମ କାଲେ ଅଗ୍ନିରେ ଦ୍ୱଂଶ ହେଇଯିବାର ବର ଥିଲା । ଭାରତୀୟ ସଂସ୍କୃତିରେ ସବୁ କାଳରେ  " ଅତିଥି ଦେବୋ ଭାବ "  ପରମ୍ପରା ରହିଥିଲା । ଭାରତରେ କେହି ଅତିଥିକୁ ଅବମାନନା କରନ୍ତି ନାହି । ତେଣୁ ସିତା ଭରହମନା ରୂପୀ ରାବଣଙ୍କୁ ଅସନ୍ତୋଷ ନା କରିବା ପାଇଁ ତାଙ୍କ ପାଇଁ ଭିକ୍ଷ୍ୟା ରେଖା ବାହାରକୁ ଆସି ପ୍ରଦାନ କରିବାକୁ ସମ୍ମତି ଦେଇଥିଲେ । କିନ୍ତୁ ରାବଣ ରାକ୍ଷସ ଥିଲେ ଓ କପଟ ବିଦ୍ୟାରେ ପାରଙ୍ଗମ ଥିଲେ । ଆଧୁନିକ ବ୍ୟବହାର ଅଧନିକ ଭାରତର ବ୍ୟବହାର୍ଜ୍ୟ ଶବ୍ଦ ମଧ୍ୟରେ ଲକ୍ଷ୍ମଣ ରେଖାର ବହୁଳ ବ୍ୟବହାର ହେଇଥାଏ । ଏହା  " ଏକ ଦୃଢ଼ ଭାବେ ନିର୍ଧାରିତ ନିୟମ , ଯାହାକୁ ଭଙ୍ଗା ଯାଇ ନ ପାରେ " କୁ ବୁଝେଇଥାଏ । ଏକ ଉଦାହରଣ : ଭାରତର ସାଂସଦରେ ଥରେ ସଦସ୍ୟମାନେ ଆଲୋଚନା ବେଳେ ବହୁତ ହଟ୍ଟଗୋଳ କରିବାରୁ ତତ୍ଚ କାଳୀନ ବାଚସ୍ପତି ସୋମନାଥ ଚାଟର୍ଜି କହିଥିଲେ  " ଆପଣମାନେ "  ଲକ୍ଷ୍ମଣ ରେଖା ଅତିକ୍ରମ କରନ୍ତୁ ନାହିଁ ।
ଜୟପ୍ରକାଶ ନାରାୟଣ ଅନ୍ତର୍ଜାତିକ ବିମାନ ବନ୍ଦର  ( : , : ) ଭାରତୀୟ ରାଜ୍ୟ ବିହାରର ପାଟଣାଠାରେ ଅବସ୍ଥିତ  । ଏହା ପାଟଣା ସହରରୁ 5 କିଲୋମିଟର ଦୂରରେ ଅବସ୍ଥିତ ଓ ଏହା ଭାରତର 23 ତମ ବ୍ୟସ୍ତ ବିମାନ ବନ୍ଦର । ଏଠାରେ ଯାତ୍ରୀ ଯାତାୟତରେ 2015-16 ମସିହାରେ 32 % ବୃଦ୍ଧି ଘଟିଥିଲା । ଏଠାରେ ଭାରତୀୟ ଏୟାର ପୋର୍ଟ ବିଭାଗ ତରଫରୁ 11.5 ଏକର ସ୍ଥାନ ଅଧିଗ୍ରହଣ କରି ବିମାନ ବନ୍ଦରର ଅଭିବୃଦ୍ଧି ପାଇଁ ଯୋଜନା କରିଛନ୍ତି । ଏକ ନୂତନ ଟର୍ମିନାଲ ମଧ୍ୟ ନିର୍ମିତ ହେବ । ବିହତା ନିକଟରେ ଏକ ନୂତନ ବିମାନ ବନ୍ଦର ମଧ୍ୟ ବୃହତ ବିମାନ ପାଇଁ ନିର୍ମିତ ହେବ । ସୁବିଧା ଏହି ବିମାନ ବନ୍ଦରରେ 254 ଏକର ପରିମିତ ସ୍ଥାନ ରହିଛି । ଏହାର ରାନୱେ 1,954 ମିଟର ଦୀର୍ଘ ଓ ଏହାର ପ୍ରସ୍ଥ 45 ମିଟର । ବିମାନସେବା ସମୂହ ଓ ଗନ୍ତବ୍ୟ ସ୍ଥଳ କାରଗୋ ରାସ୍ତା ଏଠାରେ ଟେକସି ସେବା ମିଳିଥାଏ . ଘଟନା । ଜୁଲାଇ 2000 ମସିହା 17 ତାରିଖରେ ଏଠାରେ ଏକ ବିମାନ ବିମାନ ବନ୍ଦର ନିକଟରେ ଦୁର୍ଘଟଣାର ସମ୍ମୁଖୀନ ହେଇ ଥିଲା ଓ ଏଥିରେ 60 ଜଣ ବ୍ୟକ୍ତି ପ୍ରାଣ ହରେଇଥିଲେ ।
୨୦୧୪ ମସିହା ମାର୍ଚ୍ଚ ୧୧ରେ ଓଡ଼ିଆଭାଷାକୁ କେନ୍ଦ୍ର ସରକାର ଶାସ୍ତ୍ରୀୟ ଭାଷାର ମାନ୍ୟତା ଦେଇଥିଲେ । ତେଣୁ ପ୍ରତିବର୍ଷ ମାର୍ଚ୍ଚ ୧୧ ତାରିଖରେ ରାଜ୍ୟ ବ୍ୟାପୀ ଶାସ୍ତ୍ରୀୟ ଓଡ଼ିଆ ଭାଷା ଦିବସ ପାଳନ କରାଯିବାକୁ ରାଜ୍ୟ ସରକାର ନିଷ୍ପତ୍ତି ଗ୍ରହଣ କରିଥିଲେ । ଶାସ୍ତ୍ରୀୟ ଭାଷା ଉପଦେଷ୍ଟା କମିଟିର ବୈଠକରେ ଏକ ନିଷ୍ପତ୍ତି ନିଆଯାଇଥିଲା । ଏହି ଅବସରରେ ଓଡ଼ିଆ ଭାଷା ସମ୍ପର୍କରେ ସଚେତନତା ସୃଷ୍ଟି ଉଦ୍ଦେଶ୍ୟରେ ସଂସ୍କୃତି ବିଭାଗ ତଥା ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ଘୋଷଣା କରାଯାଇଥିଲା । ଶାସ୍ତ୍ରୀୟ ଓଡ଼ିଆ ଭାଷା ଦିବସ ପାଳନ ଅବସରରେ ଜିଲ୍ଲା ଓ ରାଜ୍ୟସ୍ତରରେ ଉଚ୍ଚବିଦ୍ୟାଳୟ ଓ ମହାବିଦ୍ୟାଳୟସ୍ତରୀୟ ପ୍ରବନ୍ଧ ଓ ତର୍କ ପ୍ରତିଯୋଗିତା ଆୟୋଜନ କରାଯାଏ । ଓଡ଼ିଆ ଭାଷା, ଆମର ଅସ୍ମିତା ଏବଂ ଓଡ଼ିଆ ଭାଷାର ଶାସ୍ତ୍ରୀୟତାକୁ ପ୍ରତିପାଦନ କରିବା ପାଇଁ ବିଭିନ୍ନ ପ୍ରତିଯୋଗିତା ସହିତ ଜିଲ୍ଲା ଓ ରାଜ୍ୟସ୍ତରରେ ସଭାସମିତି ଆୟୋଜନ, ଆଲୋଚନା ଚକ୍ର ଓ ପୁସ୍ତକ ଉନ୍ମୋଚନ ଇତ୍ୟାଦିର କାର୍ଯ୍ୟକ୍ରମ ଆୟୋଜନ ହୁଏ । ଏପରି ଆୟୋଜନ ଫଳରେ ଓଡ଼ିଆ ଭାଷାର ଶାସ୍ତ୍ରୀୟତା ବାବଦରେ ଓଡ଼ିଶାବାସୀ ବିଶେଷ ଭାବରେ ସଚେତନ ହେବା ସହିତ ରାଜ୍ୟରେ ଓଡ଼ିଆ ପ୍ରଚଳନର ବ୍ୟାପକତା ପ୍ରତି ଉତ୍ସାହଜନକ ପରିବେଶ ସୃଷ୍ଟି କରିବାର ପ୍ରୟାସ କରାଯାଏ ।
ଭାଗୀରଥି ବଡ଼ଜେନା  (ଜନ୍ମ: ୨୮ ଅଗଷ୍ଟ ୧୯୫୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଭାଗୀରଥି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ଓ ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭୁବନେଶ୍ୱର ଉତ୍ତର ଓ ଜଟଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭାଗୀରଥି ବଡ଼ଜେନା ୧୯୫୧ ମସିହାର ଅଗଷ୍ଟ ମାସ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ବଡ଼ଜେନା ଏବଂ ପତ୍ନୀଙ୍କ ନାମ ସବିତା ବଡ଼ଜେନା । ଭାଗୀରଥିଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ଭାଗୀରଥି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଆମ୍ବସରମୁଣ୍ଡା, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୬୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଉଚ୍ଚ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁରେ ଏକ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଶ୍ରୀ ସିଦ୍ଧି ବିନାୟକ ମନ୍ଦିର ଏକ ହିନ୍ଦୁ ମନ୍ଦିର ଯାହା ଶ୍ରୀ ଗଣେଶଙ୍କୁ ସମର୍ପିତ ହୋଇଛି । ଏହା ଭାରତର ମୁମ୍ବାଇରେ ଥିବା ପ୍ରଭାଦେବୀ ସ୍ଥାନରେ ଅଛି । ଏହା ପ୍ରଥମେ ୧୯ ନଭେମ୍ବର ୧୮୦୨ ମସିହାରେ ଲକ୍ଷଣ ବିଠୁ ଓ ଦେଉବାଇ ପଟିଲ ନିର୍ମାଣ କରେଇଥିଲେ । ଭାରାତର ଧନୀ ମନ୍ଦିରମାନଙ୍କ ମଧ୍ୟରୁ ଏହା ଗୋଟିଏ । ଏହି ମନ୍ଦିରରେ ଗୋଟିଏ ଛୋଟ ମଣ୍ଡପ ଅଛି ଯେଉଁଠାରେ ଭକ୍ତଙ୍କର ଇଚ୍ଛା ପୂରଣ କରିବାକୁ ସିଦ୍ଧି ବିନାୟକଙ୍କ ମୂର୍ତ୍ତି ସ୍ଥାପିତ ହୋଇଛି । କାଷ୍ଠ ନିର୍ମିତ କବାଟରେ ମହାରାଷ୍ଟ୍ରର ଅଷ୍ଟବିନାୟକଙ୍କ  (ଆଠ ଅବତାର) ଚିତ୍ର ଅଙ୍କିତ ହୋଇଛି  । ଛାତର ନିମ୍ନ ଭାଗ ସ୍ୱର୍ଣ୍ଣ ପାତିଆରେ ଜଡ଼ିତ ଓ କେନ୍ଦ୍ରରେ ଗଣେଶଙ୍କର ମୂର୍ତ୍ତି ସ୍ଥାପିତ ହୋଇଛି । ବେଢାରେ ଏକ ହନୁମାନ ମନ୍ଦିର ଅଛି । ମନ୍ଦିରର ଗମ୍ବୁଜରେ ବିଭିନ୍ନ ରଙ୍ଗର ଆଲୋକରେ ସୁସଜ୍ଜିତ ହୋଇଥାଏ ଯାହା କିଛି ଘଣ୍ଟାରେ ବଦଳୁଥାଏ । ଏହି ଗମ୍ବୁଜର ଠିକ ନିମ୍ନ ଭାଗରେ ଗଣେଶଙ୍କ ମୂର୍ତ୍ତି ଅଛି । ମନ୍ଦିରର ଖୁଣ୍ଟିଗୁଡ଼ିକରେ ଅଷ୍ଟବିନାୟକ ମୂର୍ତ୍ତି ଖୋଦିତ ହୋଇଛି । ମହତ୍ତ୍ୱ ଓ ପ୍ରତିଷ୍ଠା ବିଂଶ ଶତାବ୍ଦୀର ଦ୍ୱିତୀୟ ଭାଗରେ ସିଦ୍ଧିବିନାୟକ ମନ୍ଦିର ଏକ ଛୋଟ ମନ୍ଦିର ଥଲା ଯାହା ଆଜିକାର ମନ୍ଦିରକୁ ପରିବର୍ତ୍ତିତ ହୋଇପାରିଛି । ରାଜନୈତିକ ଲୋକ ଓ ମୁମ୍ବାଇ ଚଳଚ୍ଚିତ୍ର ବଲିଉଡ ଜଗତର ଅଭିନେତାମାନଙ୍କ ଯୋଗୁ ଏହାର ଖ୍ୟାତି ସମ୍ଭବ ହୋଇଛି । ଭକ୍ତି ସହକାରେ କରିଥିବା ମନୋକାମନା ସିଦ୍ଧିବିନାୟକ ନିଶ୍ଚୟ ପୂରଣ କରୁଥିବା ଜଣାଶୁଣା । ମନ୍ଦିରରେ ବିଭିନ୍ନ ଧରଣର ପୂଜା କରିବାର ସୁବିଧା ଉପଲବ୍ଧ ଅଛି । ଇତିହାସ ମୂଳ ମନ୍ଦିର ୧୮୦୧ ମସିହାରେ ୩୬ ୩୬ ମିଟରର ଛୋଟ ସ୍ଥାନରେ ଇଟାରେ ତିଆରି ହୋଇଥିଲା ଓ ତାହାର ଶିଖର ଗମ୍ବୁଜ ଆକୃତିର ଥିଲା । ଏହି ମନ୍ଦିରକୁ କଣ୍ଟ୍ରାକ୍ଟର ଲକ୍ଷଣ ବିଠୁ ପାଟିଲ ତିଆରି କରେଇଥିଲେ । ଦେଉବାଈ ନାମକ ଏକ ଧନୀ ମହିଳା ଅର୍ଥ ଦାନ କରିଥିଲେ । ଦେଉବାଈ ସନ୍ତାନହୀନା ଥିବାରୁ ଏହି ମନ୍ଦିର ତୋଳେଇଥିଲେ ଓ ବିଶ୍ୱାସ କରୁଥିଲେ ଗଣେଶ ଅନ୍ୟାନ୍ୟ ସନ୍ତାନହୀନାମାନଙ୍କୁ ସନ୍ତାନ ଦାନ କରିବେ । ଅକ୍କଲକୋଟ ସ୍ୱାମୀ ସମରଥଙ୍କର ଏକ ଶିଷ୍ୟ ରାମକୃଷ୍ଣ ଯମ୍ଭେକର ମହାରାଜ ତାଙ୍କ ଗୁରୁଙ୍କର ନିର୍ଦ୍ଦେଶ ମତେ ମନ୍ଦିରର ମୂର୍ତ୍ତି ସାମନାରେ ଥିବା ଅନ୍ୟ ଦୁଇଟି ମୂର୍ତ୍ତିଙ୍କୁ ପୋତିଦେଇଥିଲେ । ସ୍ୱାମୀ ସମର୍ଥକଙ୍କର ଭବିଷ୍ୟବାଣୀ ଅନୁସାରେ ସେହି ପୋତା ସ୍ଥାନରେ ଏକ ମନ୍ଦାର ଗଛ ଉଠିଥିଲା ଯାହାର ଶାଖାରେ ସ୍ୱୟମ୍ଭୁ ଗଣେଶ ଥିଲେ । ମନ୍ଦିର ପ୍ରାଙ୍ଗଣରେ ଦୁଇଟି ଦୀପମାଳା ବା ବିଶ୍ରାମ ଗୃହ ଓ ମନ୍ଦିରର ଦେଖରେଖ କରୁଥିବା ଲୋକପାଇଁ ଉଦ୍ଦିଷ୍ଟ ଥିଲା । ଊନବିଂଶ ଶତାବ୍ଦୀରେ ଜଳାଭାବ ଯୋଗୁ ଏକ ହ୍ରଦ ଖୋଦେଇ ହୋଇଥିଲା ମନ୍ଦିରର ପୂର୍ବ ଦକ୍ଷିଣ ପାର୍ଶ୍ୱରେ ୩୦ ୩୦ ବର୍ଗ ମିଟରର ଏକ ହ୍ରଦ ଥିଲା ଯାହାକୁ ପରବର୍ତ୍ତୀ ସମୟରେ ପୋତି ଦିଆଯାଇଥିଲା ଓ ତାହା ବର୍ତ୍ତମାନ ମନ୍ଦିର ପରିସରରେ ନାହିଁ । ଏହା ପରେ ଦର୍ଶକ ଓ ଭକ୍ତ ସଂଖ୍ୟା ବୃଦ୍ଧି ପାଇବାକୁ ଲାଗିଲା । ୧୯୭୫ ମସିହାଠାରୁ ନାଟକୀୟ ଭାବରେ ଭକ୍ତ ସଂଖ୍ୟା ବୃଦ୍ଧି ହେଲା । ପରିଚାଳନା ମନ୍ଦିରକୁ ମିଳୁଥିବା ଦାନ ଓ ଅନ୍ୟାନ୍ୟ କ୍ରିୟା ଶ୍ରୀ ସିଦ୍ଧି ବିନାୟକ ମନ୍ଦିର ଟ୍ରଷ୍ଟ ପରିଚାଳନା କରନ୍ତି । ବମ୍ବେ ଟ୍ରଷ୍ଟ ଆକ୍ଟ, ୧୯୫୦ ଅନୁସାରେ ମନ୍ଦିରର ନାମ  ଶ୍ରୀ ଗଣପତି ମଣ୍ଡରୀ, ପ୍ରଭାବତୀ ରୋଡ଼, ଦାଦର, ବମ୍ବେ ନାମରେ ପଞ୍ଜୀକୃତ ହୋଇଛି । ଶ୍ରୀ ସିଦ୍ଧି ବିନାୟକ ମନ୍ଦିର ଟ୍ରଷ୍ଟ ପ୍ରବହାଦେବୀ ଆକ୍ଟ, ୧୯୮୦ ଅନୁସାରେ ଟ୍ରଷ୍ଟର କାମ ପରିଚାଳନା କରାଯାଏ । ଏହି ଆକ୍ଟ ୧୧ ଅକ୍ଟୋବର ୧୯୮୦ ମସିହାର ଗୃହୀତ ହୋଇଥିଲା । ଟ୍ରଷ୍ଟର ଚଳନ୍ତି ଚେୟାରମାନ ଆଦେଶ ବାନ୍ଦେକର   ଅଟନ୍ତି । ବିବାଦ ସିଦ୍ଧି ବିନାୟକ ମନ୍ଦିରର ଆୟ ପ୍ରତିବର୍ଷ ପ୍ରାୟ ୧୦୦ରୁ ୧୨୦ ନିୟୁତ ହୋଇଥାଏ ଓ ଏହା ଯୋଗୁ ଏହି ଟ୍ରଷ୍ଟ ମୁମ୍ବାଇର ସବୁଠାରୁ ଧନୀ ଟ୍ରଷ୍ଟ ଭାବରେ ପରିଚିତ । ସନ ୨୦୦୪ରେ ଦାନର ପରିଚାଳନା ଟ୍ରଷ୍ଟଦ୍ୱାରା ସଠିକ ଭାବରେ ହେଉନଥିବା ଦୋଷ ଦିଆଯାଇଥିଲା । ଫଳ ସ୍ୱରୂପ ବମ୍ବେ ହାଇକୋର୍ଟ ଏହାର ଛାନବିନ କରିବାକୁ ଅବସରପ୍ରାପ୍ତ ବିଚାରପତି ଭି ପି ଟିପନିଷ ଅଧ୍ୟକ୍ଷତାରେ ଏକ କମିଟି ନିଯୁକ୍ତ କଲେ । ଏହି ପରିଚାଳନା ସଂସ୍ଥାର କୌଣସି ନିୟମ ନଥିବା କମିଟି ରିପୋର୍ଟ କଲେ । ରୁଲିଂ ପାର୍ଟିର ମନ୍ତ୍ରୀ ବା ତାଙ୍କର ଶକ୍ତିଶାଳୀ ଲୋକଙ୍କଦ୍ୱାରା ଏହା ପରିଚାଳିତ ହେଉଥିବା ରିପୋର୍ଟ ହେଲା । ବମ୍ବେ ହାଇକୋର୍ଟ ଟ୍ରଷ୍ଟର ଫଣ୍ଡ ପରିଚାଳନା ନିମନ୍ତେ ରାଜ୍ୟ ସରକାରଙ୍କୁ ଏକ ଗାଇଡ ଲାଇନ ତିଆରି କରିବାକୁ ଆଦେଶ ଦେଲେ ।
ମୃଦୁଳା ଗର୍ଗ  (ଜନ୍ମ ୧୯୩୮ ) ଜଣେ ଭାରତୀୟ ମହିଳା ଲେଖିକା  । ସେ ଉଭୟ ହିନ୍ଦୀ ଓ ଇଂରାଜୀ ଭାଷାରେ ଲେଖନ୍ତି । ସେ ହିନ୍ଦୀରେ ୩୦ଟି ପୁସ୍ତକ, ଗଳ୍ପ ସଂକଳନ, ଉପନ୍ୟାସ ନାଟକ ଓ ପ୍ରବନ୍ଧ ସଂଗ୍ରହ ଲେଖିଛନ୍ତି ଓ ଇଂରାଜିରେ ସେଥିମଧ୍ୟରୁ ୩ଟିକୁ ଭାଷାନ୍ତର କରିଛନ୍ତି । ସେ ସେଥିପାଇଁ ଭାରତୀୟ ସାହିତ୍ଯ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ଜୀବନୀ ହିନ୍ଦୀ ସାହିତ୍ଯରେ ମୃଦୁଳା ଜଣେ ବହୁ ଚର୍ଚ୍ଚିତ ନାମ । ସେ ୧୦୬୦ ମସିହାରେ ଅର୍ଥନୀତିରେ ସ୍ନାତକୋତ୍ତର ଉପାଧି ପ୍ରାପ୍ତ ହେଇଥିଲେ । ସେ ଡିଲ୍ଲୀ ବିଶ୍ୱବିଦ୍ୟାଳୟରେ ୩ ବର୍ଷ ପାଇଁ ଅଧ୍ୟାପନା କରିଥିଲେ । ତାଙ୍କର ଲେଖା ସବୁ ଅଣପାରମ୍ପରିକ ଭାବରେ ରହିଥାଏ ଓ ଏହା ପାଠକର ଧ୍ୟାନକୁ ଧରି ରଖିବାରେ ସର୍ବଦା ସକ୍ଷମ ହେଇଥାଏ ।ତାଙ୍କର ଦୃଢ଼ କଥା ବସ୍ତୁର ପ୍ରୟୋଗ ପାଇଁ ତାଙ୍କ ପୁସ୍ତକ ସବୁ ଖୁବ ପ୍ରଶଂସିତ ହେଇଥାଏ । ତାଙ୍କ ଉପନ୍ୟାସ ଓ ଗଳ୍ପ ସବୁ ବିଶ୍ୱର ଅନେକ ଭାଷା , ଯଥା , ଇଂରାଜୀ , ଜର୍ମାନ , ଚେକ ଓ ଜାପାନୀଜ ,ରେ ଅନୁଦିତ ହୋଇଛି । ସେ ସମ୍ବାଦ ପାତ୍ରରେ ମଧ୍ୟ ଭାରତୀୟ ମହିଳାଙ୍କ ସମସ୍ୟା, ଦରିଦ୍ର ପିଲାମାନଙ୍କ ଅବହେଳା ଓ ସାହିତ୍ଯ ବିଷୟରେ ଲେଖା ମାନ ଦେଇଥାନ୍ତି । ସେ କଲିକତାର  "ପରିବାର"  ପତ୍ରିକାରେ ୧୯୮୫ରୁ ୧୯୯୦ ମସିହା ଯାଏ ନିୟମିତ ଲେଖୁଥିଲେ । ଇଣ୍ଡିଆ ଟୁଡେରେ ମଧ୍ୟ ସେ ୭ ବର୍ଷ ଧରି ଲେଖୁଥିଲେ । ସେ ଦକ୍ଷିଣ ଏସିଆ ଉପରେ କାଲିଫର୍ଣ୍ଣିଆ ବିଶ୍ୱବିଦ୍ୟାଳୟରେ ଗବେଷଣା ମଧ୍ୟ କରିଥିଲେ । ବିଶ୍ୱର ବିଭିନ୍ନ ବିଶ୍ୱବିଦ୍ୟାଳୟମାନଙ୍କୁ ତାଙ୍କୁ ଭାଷଣ ଦେବାକୁ ଡକାଯାଇଥାଏ ।
ଦୁଷ୍ମନ୍ତ ପଣ୍ଡା ଓଡ଼ିଆ କଥାଚିତ୍ର ଜଗତର ଜଣେ ଅଭିନେତା । ପ୍ରାରମ୍ଭିକ ଜୀବନ ଦୁଷ୍ମନ୍ତ ପଣ୍ଡା ଓଡ଼ିଶାରେ ଜନ୍ମ ନେଇଥିଲେ । ଚଳଚ୍ଚିତ୍ର ଜୀବନ ୨୦୦୭ ମସିହାରେ ଏ ମନ ମାନେନା କଥାଚିତ୍ରରୁ ଅଭିନେତା ଜୀବନ ଆରମ୍ଭ କରିଥିବା ଦୁଷ୍ମନ୍ତ , ବର୍ତ୍ତମାନ ସୁଦ୍ଧା ୫ଟି ଓଡ଼ିଆ କଥାଚିତ୍ର ଅଭିନୟ କରିସାରିଛନ୍ତି ।
ରିମୁଳି, କେନ୍ଦୁଝର ଜିଲ୍ଲାର ଚମ୍ପୁଆ ତହସିଲ ଅନ୍ତର୍ଗତ ଏକ ଛୋଟ ଗ୍ରାମ । ଅବସ୍ଥିତି ଏହା ଜିଲ୍ଲା ସଦର ମହକୁମା କେନ୍ଦୁଝରଠାରୁ ୩୯ କି.ମି.ଉତ୍ତରକୁ ଏବଂ ଚମ୍ପୁଆଠାରୁ ୧୫ କି.ମି. ଦୂରରେ ଅବସ୍ଥ୍ଜିତ । ଏହାର ନିକଟବର୍ତ୍ତୀ ଅନ୍ୟାନ୍ୟ ଗ୍ରାମ ସବୁ ହେଲା ଅର୍ସଲା, ଚଉଠିଆ, ଜୋଡା ଇତ୍ୟାଦି । ପରିସଂଖ୍ୟାନ ୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୪୫୫୮। ତନ୍ମଧ୍ୟରୁ ପୁରୁଷ ସଂଖ୍ୟା ୨୨୭୮ ଏବଂ ମହିଳା ସଂଖ୍ୟା ୨୨୮୦ ।
ଲକ୍ଷ୍ମଣ ଟୁଡୁ  (ଜନ୍ମ: ୧୬ ମଇ ୧୯୬୫) ଜଣେ ଓଡ଼ିଆ ରାଜନୀତିଜ୍ଞ  । ଲକ୍ଷ୍ମଣ ଭାରତୀୟ ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ଲୋକ ସଭାରେ ଜଣେ ସାଂସଦ ଭାବରେ ସେ କାର୍ଯ୍ୟ କରିଛନ୍ତି । ୨୦୦୯ ମସିହାର ଭାରତୀୟ ସାଧାରଣ ନିର୍ବାଚନରେ ସେ ମୟୂରଭଞ୍ଜ ଲୋକ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଲକ୍ଷ୍ମଣ ଟୁଡୁ ୧୯୬୫ ମସିହାର ମଇ ମାସ ୧୬ ତାରିଖରେ ମୟୂରଭଞ୍ଜନ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧ୍ୟାନ ଚନ୍ଦ୍ର ଟୁଡୁ ଏବଂ ମାତାଙ୍କ ନାମ ବୀଜମଣି ଟୁଡୁ । ତାଙ୍କର ପ୍ରଥମ ପତ୍ନୀ ଯମୁନା ହାଁସଦାଙ୍କ ମୃତ୍ୟୁ ପରେ ସେ ବାସନ୍ତି ଟୁଡୁଙ୍କୁ ବିବାହ କରିଥିଲେ । ତାଙ୍କର ୪ ଜଣ ଝିଅ ଅଛନ୍ତି । ରାଜନୈତିକ ଜୀବନ ଲକ୍ଷ୍ମଣ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ କାର୍ଯ୍ୟ କରିଛନ୍ତି ।
ମହମ୍ମଦ ଅଲଭି  (୧୦ ଏପ୍ରିଲ ୧୯୨୭ - ୨୯ ଜାନୁୟାରୀ ୨୦୧୮) ଜଣେ ଭାରତୀୟ କବି ଯିଏକି ଉର୍ଦ୍ଦୁ ଗଜଲ ଲେଖିବା ପାଇଁ ଜଣାଶୁଣା ଥିଲେ  । ସେ ବିଶେଷକରି ଚଉଥା ଆସମାନ ନାମକ ଉର୍ଦ୍ଦୁ ଗଜଲର ସଂଗ୍ରହ କରିଥିଲେ ଯାହା ମୁସଲମାନ ପଣ୍ଡିତମାନଙ୍କ ମଧ୍ୟରେ ବିବାଦର ବିଷୟ ପାଲଟିଥିଲା  । ସେ  " "  ଶୀର୍ଷକ ନାମକ ଏକ ଶ୍ଳୋକ ଲେଖିଥିଲେ । ପରେ ୧୯୯୪ ମସିହାରେ ଜାମା ମସଜିଦର ଇମାମଙ୍କଦ୍ୱାରା ଏକ ଫତବା ମାଧ୍ୟମରେ ତାଙ୍କୁ  "କାଫିର"  ଭାବେ ସମ୍ବୋଧିତ କରାଯାଇଥିଲା ଏବଂ ପରବର୍ତ୍ତୀ ସମୟରେ ସେ ଅହମ୍ମଦାବାଦ ଇସଲାମ ଧର୍ମଶାସ୍ତ୍ରଦ୍ୱାରା ସମାଲୋଚିତ ହେବା ପରେ ସେ ତାଙ୍କ ପୁସ୍ତକରୁ ରେଖା ପ୍ରତ୍ୟାହାର କରିଥିଲେ । ୧୯୯୨ ମସିହାରେ ଚଉଥା ଆସମାନ କବିତା ପାଇଁ ସାହିତ୍ୟ ଏକାଡେମୀ ପୁରସ୍କାର ଏବଂ ଘାଲିବ ଏକାଡେମୀ  " " ଦ୍ୱାରା ଘାଲିବ ପୁରସ୍କାର  " "  ପାଇଁ ସେ ଉର୍ଦ୍ଦୁ ସାହିତ୍ୟରେ ଉଲ୍ଲେଖନୀୟ ଅବଦାନ ରଖିଥିବାର ବିଶ୍ୱାସ କରାଯାଏ । ତାଙ୍କ ଲେଖାରେ ୮୬ଟି ଗଜଲ, ୬୬ଟି ନଜମ, କିଛି ଶ୍ଳୋକ ଏବଂ ୬୦ଟି ପୁସ୍ତକ ଅନ୍ତର୍ଭୁକ୍ତ । ତାଙ୍କର  "ଖାଲି ମକାନ"  ନାମକ ଗଜଲକୁ ନେଇ ଏକ କବିତା ପୁସ୍ତକ ରହିଛି । ଜୀବନୀ ମହମ୍ମଦ ଅଲିଭ ୧୦ ଏପ୍ରିଲ ୧୯୨୭ ମସିହାରେ ଗୁଜରାଟର ଅହମ୍ମଦାବାଦରେ ଜନ୍ମଗ୍ରହଣ କରିଥିଲେ । ସେ ନିଜ ଗ୍ରାମରେ ନିଜର ପ୍ରାଥମିକ ଶିକ୍ଷା ଗ୍ରହଣ କରିଥିଲେ । ପରେ ସେ ଦିଲ୍ଲୀ ଯାଇ ସେଠାରେ ଜାମିଆ ମିଲିଆ ଇସ୍ଲାମିଆରୁ ଉଚ୍ଚଶିକ୍ଷା ସମାପ୍ତ କରିଥିଲେ ।
ଚୈତନ ମାଝି  (ମୃତ୍ୟୁ: ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନୂଆପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଚୈତନ ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଚୈତନ ମାଝି ୧୯୯୧ ମସିହାରେ ମୃତ୍ୟୁବରଣ କରିଥିଲେ । ୯ ସେପ୍ଟେମ୍ବର ୧୯୯୧ରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ବାମ୍ଲାନିଭିମାବ/ଇଟେସିଭିମାବ ଏକ ଔଷଧ ମିଶ୍ରଣ ଯାହା କୋଭିଡ-୧୯ର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବହୃତ ହୁଏ । ସେଗୁଡିକ ବ୍ୟବହୃତ ହୁଏ ଯେତେବେଳେ ଡାକ୍ତରଖାନାରେ ଭର୍ତ୍ତି ହେବା ଆବଶ୍ୟକ କରନ୍ତି ନାହିଁ କିନ୍ତୁ ଖରାପ ହେବାର ଆଶଙ୍କା ଅଧିକ ଥାଏ । ଓମିକ୍ରନ୍ ପ୍ରକାର ପାଇଁ ଏହା ବହୁତ କମ୍ ପ୍ରଭାବଶାଳୀ । ଏହା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା ଏବଂ ଆନାଫାଇଲକ୍ସିସ୍ ସହିତ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ନିରାପତ୍ତାର କୌଣସି ପ୍ରମାଣ ନଥିଲେ ମଧ୍ୟ ଏହିପରି ବ୍ୟବହାର ସୁପାରିଶ କରାଯାଇପାରେ । ବାମ୍ଲାନିଭିମାବ ଏବଂ ଇଟେସେଭିମାବର ମିଶ୍ରଣ ହେଉଛି ଦୁଇଟି ମୋନୋକ୍ଲୋନାଲ ଆଣ୍ଟିବଡି ଯାହା ଏସଏଆରଏସ-କୋଭି-୨  ( - - 2)ର ପୃଷ୍ଠ ସ୍ପାଇକ୍ ପ୍ରୋଟିନର ବିଭିନ୍ନ ଅଂଶ ସହିତ ବନ୍ଧନ ଯୁକ୍ତ ହୋଇଥାଏ  । ଯୁକ୍ତରାଷ୍ଟ୍ରରେ ଏହି ମିଶ୍ରଣର ଜରୁରୀକାଳୀନ ବ୍ୟବହାର ପ୍ରାଧିକରଣ ଅଛି । ୟୁରୋପରେ ଅନୁମୋଦନ ପାଇଁ ଅନୁରୋଧ ପ୍ରତ୍ୟାହାର କରାଯାଇଛି। ଜାନୁୟାରୀ ୨୦୨୨ ସୁଦ୍ଧା, ସେମାନେ ପ୍ରତିରୋଧର କମ୍ ହାର ସହିତ ଯୁକ୍ତରାଷ୍ଟ୍ରର କିଛି ଅଂଶରେ ବଣ୍ଟନ ଜାରି ରଖିଥିଲେ । ୨୦୨୧ ସୁଦ୍ଧା ଏହି ମିଶ୍ରଣ ପାଇଁ ଆମେରିକା ସରକାର ପ୍ରାୟ ୨,୧୦୦ ଡଲାର ଖର୍ଚ୍ଚ କରିଛନ୍ତି।
. ଉପକ୍ରମ 14 2019 . ଉପକ୍ରମ 14 2019 ଉପକ୍ରମ ଦାନ୍ତ ଓ ମାଢ଼ିର ପ୍ରଦାହକୁ ପେରିଓଡୋଣ୍ଟାଇଟିସ କୁହାଯାଏ । ୩୦ ବର୍ଷ ବୟସ ଉପରେ ୫୦% ଓ ୭୦ ବର୍ଷ ବୟସ ଉପରେ ପ୍ରାୟ ୭୦% ଲୋକଙ୍କର ଏ ରୋଗ ହୁଏ । କାରଣ ଦୁର୍ବଳ ପାଟି ସ୍ୱାସ୍ଥ୍ୟ ଯୋଗୁ ଦାନ୍ତରେ ଚକଡ଼ା ବା ପ୍ଲେକ ଆକାରରେ ଜୀବାଣୁ ଜମିବାଦ୍ୱାରା ପେରିଓଡୋଣ୍ଟାଇଟିସ ରୋଗ ହୁଏ । କାଲକୁଲସ ପ୍ଲେକ ରହିଗଲେ କାଲକୁଲସ, ଟାର୍ଟାର ବା ପଥୁରି ହେବା ଫଳରେ ପ୍ରଦାହ, ଅସ୍ଥି କ୍ଷୟ ଓ ଢ଼ିଲା ଦାନ୍ତ ହୋଇଯାଏ । ଦାନ୍ତ କ୍ଷୟ ଓ ଢ଼ିଲା ଦାନ୍ତ ଅବଶେଷରେ ମାଢ଼ି ଦାନ୍ତରୁ ଅଲଗା ହୋଇ ପକେଟ ହୋଇଯାଏ, ଅସ୍ଥି କ୍ଷୟ ହୁଏ, ଦାନ୍ତ ଢିଲା ହୋଇ ଖସିପଡ଼େ । ସ‌ହାୟକ କାରଣମାନ ପ୍ଲେକ ବ୍ୟତୀତ ଧୂମ‌ପାନ, ମଧୁମେହ, ପାରିବାରିକ ଇତିହାସ ଓ କତିପୟ ରୋଗ ତ‌ଥା ଔଷଧ ମଧ୍ୟ ଏହାର କାରଣ ହୋଇପାରନ୍ତି । ଲକ୍ଷଣ ଏହି ରୋଗ ଥିବା ସ୍ଥାନ ଲାଲ ପଡ଼ିଯାଏ,ଫୁଲା ଓ ରକ୍ତସ୍ରାବ ହୁଏ, ମାଢ଼ି କମିଯାଏ କିନ୍ତୁ ସାଧାରଣତଃ ଯନ୍ତ୍ରଣା ହୁଏ ନାହିଁ ଓ ଦୁର୍ଗନ୍ଧ‌ଯୁକ୍ତ ହୁଏ । ରୋଗ ନିର୍ଣ୍ଣୟ ମାଢ଼ି ଓ ଦାନ୍ତ ମଧ୍ୟରେ ଦୁରତ୍ୱର ମାପ ଓ ଦାନ୍ତ ଏକ୍ସ-ରେ ଚିତ୍ରରେ ଅସ୍ଥି କ୍ଷୟ ଦେଖାଗଲେ ରୋଗ ନିର୍ଣ୍ଣୟ ହୁଏ । ସାଂଘାତିକ ଦାନ୍ତ-ମାଢ଼ି ଫାଙ୍କ, ଅସ୍ଥି କ୍ଷୟ, ମଧୁମେହ ଓ ଧୂମ‌ପାନ ପରିମାଣ ଅନୁସାରେ ସାଂଘାତିକ ମାତ୍ରା ନିରୁପଣ କରାଯାଏ । ଚିକିତ୍ସା ଏହି ରୋଗରେ ଆଣ୍ଟିବାୟୋଟିକ ଦେଲେ ବା ପାଟି ଧୋଇଲେ ପ୍ରତିକ୍ରିୟା ହୁଏନି । ସ୍ୱାସ୍ଥ୍ୟରକ୍ଷା ଓ ସ୍କେଲିଙ୍ଗ କିନ୍ତୁ ଦାନ୍ତ ପରିସ୍କାର ରଖିବା, ସଙ୍କଟ କାରକମାନଙ୍କର ପ୍ରବନ୍ଧ କରିବା ଓ ନିୟମିତ ସ୍କେଲିଙ୍ଗ ଓ ରୁଟ ପ୍ଲେନିଙ୍ଗ କରି ପ୍ଲେକ କାଢ଼ିବା ଆବଶ୍ୟକ । ଅପରେଶନ ଚିକିତ୍ସା ପକେଟ ଗଭୀର ହୋଇଥିଲେ ପେରିଓଡୋଣ୍ଟାଲ ଅପରେଶନ ଆବଶ୍ୟକ ହୁଏ । ଜୀବାଣୁ ନ ରହିବା ବନ୍ଦବୋସ୍ତ କରିବାକୁ ମାଢ଼ି ଟାଣି ଦାନ୍ତ ପରିଷ୍କାର କରି ଖଦଡ଼ା ଅସ୍ଥିକୁ ଚିକ୍କଣ କରି ପୁର୍ବ ଅବସ୍ଥାକୁ ଅଣାଯାଏ । ପୁନରୁତ୍ପତ୍ତି କେତେକ କ୍ଷେତ୍ରରେ ନଷ୍ଟ ହୋଇଥିବା ତନ୍ତୁମାନମାନଙ୍କୁ ଗ୍ରାଫ୍ଟ ଓ ଅନ୍ୟାନ୍ୟ ପଦାର୍ଥ ସାହାଯ୍ୟରେ ପୁନରୁତ୍ପତ୍ତି କରାଯାଏ । ପୂର୍ବାନୁମାନ ପ୍ରତ୍ୟହ ଦାନ୍ତ ପରିଷ୍କାର ଓ ପ୍ରତି ବର୍ଷ ଅନେକ ଥର ସ୍କେଲିଙ୍ଗ ଓ ରୁଟ ପ୍ଲେନିଙ୍ଗ କରି ପ୍ରଦାହ ଦୂରିଭୁତ କଲେ ରୋଗ ଉପଶମ ହୋଇଯାଏ ।
ନିଳୟ ପଟଳ ତ୍ରୁଟି  (ଇଂରାଜୀ ଭାଷାରେ / ) ହେଉଛି ଏକ ଜନ୍ମଗତ ହୃତ୍‌ପିଣ୍ଡ ତୃଟି ଯେଉଁଥିରେ ଦୁଇ ନିଳୟ ମଧ୍ୟରେ ଥିବା ପଟଳ କାନ୍ଥରେ ଏକ ଛିଦ୍ର ରହିଥାଏ  ଶିଶୁମାନଙ୍କର ଏହି ରୋଗ ଥିଲେ କୌଣସି ଲକ୍ଷଣ ନ ଥାଇପାରେ ଅଥବା ଅଣନିଶ୍ୱାସ, ଖାଇବା ଅସୁବିଧା ଏବଂ ଅତ୍ୟଧିକ ଝାଳ ବୋହିପାରେ । ରୋଗ ଜଟିଳ ହେଲେ ଫୁସଫୁସ ଉଚ୍ଚ ରକ୍ତଚାପ, ଅନିୟମିତ ହୃତ୍ ସ୍ପନ୍ଦନ, ଏଣ୍ଡୋକାର୍ଡ଼ାଇଟିସ , ଏଣ୍ଡୋକାର୍ଡାଇଟିସ୍ କିମ୍ବା ହୃଦ୍‌ପାତ ହୋଇପାରେ । ଏହାର କାରଣ ସାଧାରଣତଃ ଜଣା ପଡିନାହିଁ  ସଙ୍କଟ କାରକ ମଧ୍ୟରେ ଗର୍ଭାବସ୍ଥାରେ ଇନ୍‌ଫ୍ଲୁଏଞ୍ଜା ଏବଂ ରୁବେଲା ଭଳି କେତେକ ସଂକ୍ରମଣ, ମଦ୍ୟପାନ କିମ୍ବା କୋକେନ ବ୍ୟବହାର ଏବଂ ହୋଳ୍ଟ-ଓରାମ ସିଣ୍ଡ୍ରୋମ ଭଳି ଜେନେଟିକ ସ୍ଥିତି ଅନ୍ତର୍ଭୁକ୍ତ। ସାଧାରଣତଃ ଏକ ଏକ ପୃଥକ ତ୍ରୁଟି ଭାବରେ ଘଟେ କିନ୍ତୁ ହୃତ୍‌ପିଣ୍ଡର ଅନ୍ୟାନ୍ୟ ଜନ୍ମ ଦୋଷ ସହିତ ଜଡ଼ିତ ହୋଇପାରନ୍ତି ଯେପରିକି ଟେଟ୍ରାଲୋଜି ଅଫ ଫ୍ୟାଲଟ ଏବଂ ମହାଧମନୀର ପରିବର୍ତ୍ତିତ ସ୍ଥାନ  ହୃତ୍‌ପିଣ୍ଡର ମରମର ଶବ୍ଦ ଶୁଣାଯାଉଥିଲେ ଏହି ରୋଗ ସନ୍ଦେହ କରାଯାଏ ଓ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ କରାଯାଇପାରେ। ଜୀବନର ପ୍ରଥମ ବର୍ଷରେ ୯୦% ତୃଟି ସ୍ୱତଃ ବନ୍ଦ ହୋଇଯାଏ  ତୃଟିର ଆକାର ବଡ଼ ଥିଲେ ବା ଲକ୍ଷଣ ପ୍ରକାଶିତ ହେଉଥିଲେ ଅସ୍ତ୍ରୋପଚାର କରାଯାଇପାରେ  ଅସ୍ତ୍ରୋପଚାର ଫଳାଫଳ ସାଧାରଣତଃ ଭଲ ଅଟେ  ପ୍ରତି ୧୦୦୦ ନବଜାତ ଶିଶୁଙ୍କ ମଧ୍ୟରୁ ପ୍ରାୟ ୩ ଜଣ ଏହି ରୋଗରେ ପ୍ରଭାବିତ ହୋଇଥାଆନ୍ତି  ପିଲାମାନଙ୍କର ସମସ୍ତ ହୃତ୍‌ପିଣ୍ଡ ଜନ୍ମ ଦୋଷର ପ୍ରାୟ ୩୭% ଏହି ରୋଗ‌ ଯୋଗୁ ଥାଏ  ଏହି ଅବସ୍ଥା ପ୍ରଥମେ ୧୮୪୭ ମସିହାରେ ଡାଲ୍ରିମ୍ପଲ୍ ବର୍ଣ୍ଣନା କରିଥିଲେ
ପ୍ରାକ୍-ନ୍ଯଷ୍ଟୀୟକ ବା ପ୍ରାକ୍-ନ୍ଯଷ୍ଟୀୟ ଜୀବ, ନ୍ୟଷ୍ଟିଝିଲ୍ଲୀ ନଥିବା କୋଷୀୟ ଜୀବମାନଙ୍କୁ କୁହାଯାଏ। ଏଡ୍ୱାର୍ଡ୍ ଚାଟୋନ୍-ଙ୍କଦ୍ୱାରା ବର୍ଣ୍ଣିତ ଦୁଇ ସାମ୍ରାଜ୍ଯ ପ୍ରଣାଳୀ ଅନୁସାରେ ପ୍ରାକ୍-ନ୍ଯଷ୍ଟୀୟକମାନେ ପ୍ରୋକାରିଓଟା ସାମ୍ରାଜ୍ୟ ଅନ୍ତର୍ଭୁକ୍ତ। କିନ୍ତୁ ତ୍ରିଜଗତ ତନ୍ତ୍ରରେ, ଆଣବିକ ବିଶ୍ଳେଷଣ ଆଧାରରେ, ପ୍ରାକ୍-ନ୍ଯଷ୍ଟୀୟକମାନଙ୍କୁ ଦୁଇ ଭାଗ,  (ବ୍ଯାକ୍ଟେରୀଆ ଓ ଆର୍କିଆ) କରିଦିଆଯାଇଛି । ନ୍ଯଷ୍ଟି ଥିବା ଜୀବମାନଙ୍କୁ ସୁନ୍ଯଷ୍ଟୀୟକରେ ରଖାଯାଇଛି। ଜୀବନର ଉତ୍ପତ୍ତିର ଗବେଷଣା ଅନୁସାରେ ପ୍ରାକ୍-ନ୍ଯଷ୍ଟୀୟକମାନେ ସୁନ୍ଯଷ୍ଟୀୟକମାନଙ୍କଠାରୁ ପ୍ରାଚୀନ।
କୁମାର ଆନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ମୁଁ ତୁମେ ଓ ସେ ୧୯୮୨ ମସିହାରେ ମୁକ୍ତିଲାଭ କରିଥିଲା ।
ଷଷ୍ଠରୁ ନଷ୍ଟ, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୂର୍ଯ୍ୟ ରଥ । ଦୀପକ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ମୂରଲୀ କ୍ରିଷ୍ଣା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୂଖ୍ୟ ଭୂମିକାରେ ଅଭିନୟ କରିଥିଲେ ଅର୍ଦ୍ଧେନ୍ଦୁ ସାହୁ ଓ ତମନ୍ନା ବ୍ୟାସ । ମହାଶ୍ୱେତା ରାୟ, ଇଲୁ ବାନାର୍ଜୀ, ରତନ ମେହେର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୧୦ ଅକ୍ଟୋବର ୨୦୨୧ରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଅର୍ଦ୍ଧେନ୍ଦୁ ସାହୁ - ଆଦିତ୍ୟ ବଳବନ୍ତରାୟ ତମନ୍ନା ବ୍ୟାସ - ନନ୍ଦିନୀ ମହାଶ୍ୱେତା ରାୟ ଇଲୁ ବାନାର୍ଜୀ ରତନ ମେହେର ଶକ୍ତି ବରାଳ - କ୍ଲବ୍ ମାଲିକ ଜୋଜୋ ପିଣ୍ଟୁ ନନ୍ଦ ପ୍ରଦ୍ୟୁମ୍ନ ଲେଙ୍କା ସୁଜିତ ପାଇକରାୟ ଜୀବନ ପଣ୍ଡା - ପାନ ଦୋକାନୀ ଭବାନୀ ପ୍ରସାଦ ରାକ୍ଷୀ ଦାଶ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତିଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ଅସୀମା ପଣ୍ଡା, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଶରତ ପୂଜାରୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ଅଶାନ୍ତ ଗ୍ରହ ୧୯୮୨ ମସିହାରେ ମୁକ୍ତିଲାଭ କରିଥିଲା । ଚଳଚ୍ଚିତ୍ରର ବହୁଭାଗ ପଶ୍ଚିମ ଓଡ଼ିଶାର ସମ୍ଭଲପୁର ଓ ସୁନ୍ଦରଗଡ଼ ଆଦି ସ୍ଥାନରେ ସୁଟିଙ୍ଗ କରାଯାଇଥିଲା ।
ପେରିଓଡୋଣ୍ଟାଲ ରୋଗ, ଅନ୍ୟ ନାମ ପାୟୋରିଆ, ଏକ ରୋଗ ଯେଉଁଥିରେ ଦାନ୍ତ ଚାରିପାଖରେ ଥିବା ମାଢ଼ିରେ ପ୍ରଦାହ ହୁଏ । ପ୍ରାରମ୍ଭିକ ଅବସ୍ଥାରେ ମାଢ଼ି ଫୁଲିଯାଇ ଲାଲ ଦେଖାଯାଏ ଏବଂ ରକ୍ତସ୍ରାବ ହୋଇପାରେ ଓ ଏହି ଅବସ୍ଥାକୁ ଜିଞ୍ଜିଭାଇଟିସ ମଧ୍ୟ କୁହାଯାଏ । ଏହାର ଗମ୍ଭୀର ଅବସ୍ଥାକୁ ପେରିଓଡୋଣ୍ଟାଇଟିସ କୁହାଯାଏ ଯେଉଁଥିରେ ଦାନ୍ତରୁ ମାଢ଼ି ଦୂରକୁ ଘୁଞ୍ଚିଯାଏ, ହାଡ ନଷ୍ଟ ହୋଇପାରେ ଏବଂ ଦାନ୍ତ ହୋଇ ବାହାରି ଯାଇପାରେ । ଖରାପ ନିଶ୍ୱାସ ମଧ୍ୟ ହୋଇପାରେ । ସାଧାରଣତଃ ଦାନ୍ତ ଚାରିପାଖରେ ଥିବା ତନ୍ତୁମାନଙ୍କୁ ପାଟିରେ ଥିବା ଜୀବାଣୁ ସଂକ୍ରମିତ କରନ୍ତି । ରୋଗର ଆଶଙ୍କା ଥିବା କାରକଗୁଡ଼ିକ ମଧ୍ୟରେ ଧୂମପାନ, ମଧୁମେହ, ଏଚ୍.ଆଇ.ଭି./ଏଡସ୍, ପାରିବାରିକ ଇତିହାସ ଏବଂ କେତେକ ଔଷଧ ଅନ୍ତର୍ଭୁକ୍ତ  ଦାନ୍ତର ଚାରିପାଖରେ ଥିବା ତନ୍ତୁମାନଙ୍କୁ ଯାଞ୍ଚ କରିବା ପାଇଁ ନିରୀକ୍ଷଣ ଓ ପ୍ରୋବର ସାହାଯ୍ୟ ନିଆଯାଏ ଏବଂ ଏକ୍ସ‌-ରେଦ୍ୱାରା ଦାନ୍ତର ଚାରିପାଖରେ ହାଡର କ୍ଷୟ ଥିଲେ ରୋଗ ନିର୍ଣ୍ଣୟ କରାଯାଏ  ଚିକିତ୍ସାରେ ପାଟିର ସ୍ୱଚ୍ଛତା ଏବଂ ନିୟମିତ ବୃତ୍ତିଗତ ଦାନ୍ତ ସଫା କରିବା ଅନ୍ତର୍ଭୁକ୍ତ । ନିୟମିତ ବ୍ରଶ କରିବା ଏବଂ ଫ୍ଲସ୍ ଅନ୍ତର୍ଭୁକ୍ତ କରେ  କେତେକ କ୍ଷେତ୍ରରେ ଆଣ୍ଟିବାୟୋଟିକ୍ କିମ୍ବା ଦାନ୍ତର ଅସ୍ତ୍ରୋପଚାର ପାଇଁ ପରାମର୍ଶ ଦିଆଯାଇପାରେ  ୨୦୧୫ ମସିହାରେ ବିଶ୍ୱରେ ୫୩୮ ନିୟୁତ ଲୋକ ପ୍ରଭାବିତ ହେବେ ବୋଲି ଅନୁମାନ କରାଯାଉଥିଲା। ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି ।
କରୋନାଭୂତାଣୁ ରୋଗ ୨୦୧୯‌ ବା  କୋଭିଡ-୧୯   (କରୋନା, କରୋନାଭାଇରସ, କୋଭିଡ ଆଦି ନାମରେ ମଧ୍ୟ ଜଣା) ତୀବ୍ର ଗୁରୁତର ଶ୍ୱାସରୋଗ କରୋନାଭାଇରସ ୨ ଦ୍ୱାରା ( କରୋନାଭାଇରସ ୨ କିମ୍ବା - -2) ବ୍ୟାପୁଥିବା ଏକ ସଂକ୍ରାମକ ରୋଗ  । ପ୍ରଥମ କରି ଚୀନର ଉହାନଠାରେ ୨୦୧୯ ଡିସେମ୍ବରରେ ଏହା ବାବଦରେ ଜଣା ପଡ଼ିଥିଲା । କରୋନାଭାଇରସ ୨ ଭୂତାଣୁ ସହିତ ସମ୍ବନ୍ଧିତ । ଏହି ରୋଗ ୨୦୧୯-୨୦ କରୋନାଭାଇରସ ବ୍ୟାପିବାର କାରଣ । ପ୍ରଭାବିତ ଲୋକେ ଜ୍ୱର, ଶୁଖିଲା କାଶ, ଥକା ଏବଂ ନିଶ୍ୱାସ ପ୍ରଶ୍ୱାସର ଅସୁବିଧା ଅନୁଭବ କରିପାରନ୍ତି । ଗଳା ଯନ୍ତ୍ରଣା, ସିଂଘାଣୀ ନାକ କିମ୍ବା ଛିଙ୍କିବା ସେତେ ହୁଏନାହିଁ । ରୋଗର ପ୍ରଭାବ ବଢ଼ିଲେ ଏହା ନିମୋନିଆ ଏବଂ ବହୁ-ଅଙ୍ଗ ଅକାମୀ ଆଡ଼କୁ ଗତି କରିପାରେ । ସଂକ୍ରମଣ କାଶ କିମ୍ବା ଛିଙ୍କିବା ସମୟରେ ନାକପୁଡ଼ାରୁ ଶ୍ୱାସଦେଇ ନିର୍ଗତ ବୁନ୍ଦା ମାଧ୍ୟମରେ ଜଣେ ବ୍ୟକ୍ତିଙ୍କଠାରୁ ଅନ୍ୟକୁ ବ୍ୟାପିଥାଏ । ସଂସର୍ଗ ହେବାଠାରୁ ରୋଗର ଲକ୍ଷଣ ଆରମ୍ଭ ହେବା ଯାଏ ସମୟ ସାଧାରଣତଃ ୨ରୁ ୧୪ ଦିନ ମଧ୍ୟରେ ଓ ହାରାହାରି ୫ ଦିନ ଧରି ହୋଇଥାଏ । ରୋଗ ନିର୍ଣ୍ଣୟର ମାନକ ପଦ୍ଧତି ହେଉଛି ନାସୋଫାରିଞ୍ଜିଆଲ ସ୍ୱାବ କିମ୍ବା ସ୍ପୁଟମ ନମୁନାରୁ ରିଭର୍ସ ଟ୍ରାନ୍ସକ୍ରିପସନ ପଲିମେରେଜ ଚେନ ରିଆକସନ  । ଫଳାଫଳ କିଛି ଘଣ୍ଟାରୁ ୨ ଦିନ ମଧ୍ୟରେ ମିଳିଥାଏ । ରକ୍ତ ସେରମ ନମୁନା ବ୍ୟବହାର କରି ଆଣ୍ଟିବଡି ଅନୁଧ୍ୟାନ  (ଇମ୍ୟୁନୋଆସେ) ମଧ୍ୟ ବ୍ୟବହାର କରାଯାଇପାରେ ଓ ଫଳାଫଳ କିଛି ଦିନ ମଧ୍ୟରେ ମିଳିପାରିବ  । ନିମୋନିଆର ବୈଶିଷ୍ଟ୍ୟ ଦେଖାଉଥିବା ଲକ୍ଷଣ, ବିପଦ କାରଣ ଏବଂ ଛାତି ସିଟି ସ୍କାନର ମିଶ୍ରଣରୁ ଏହି ସଂକ୍ରମଣ ମଧ୍ୟ ନିର୍ଣ୍ଣୟ କରାଯାଇପାରେ ।
ପୋନ୍ନାନି ଏକ ଭାରତୀୟ ପୌରପାଳିକା   ଅଟେ । ଏହା କେରଳର ମଲପ୍ପୁରମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୋନ୍ନାନି ୧୦.୭୭୨୯ ଉତ୍ତର ଅକ୍ଷାଂଶ ଓ ୭୫.୯୨୨୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୋନ୍ନାନି ସହରର ମୋଟ ଜନସଂଖ୍ୟା ୮୭୩୫୬ ଅଟେ । ସେଥି ମଧ୍ୟରୁ ୪୭.୬୪% ଜଣ ପରୁଷ ହୋଇଥିବା ବେଳେ ୫୨.୩୬% ଜଣ ନାରୀ ଅଟନ୍ତି । ପୋନ୍ନାନିର ସାକ୍ଷରତା ହାର ୭୪.୦୨% ଅଟେ । ଏହା ଜାତୀୟ ହାରଠାରୁ -୯.୧୮% ପ୍ରତିଶତ କମ ଅଟେ । ସେଥିରୁ ୩୬.୮୦% ପ୍ରତିଶତ ପୁରୁଷ ଓ ୩୭.୨୨% ନାରୀ ଅଟନ୍ତି । ୧୩.୧୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ପୋନ୍ନାନିର ସରକାରୀ ଭାଷା ଅଟେ ।
ଗୋକ୍ୟୋ ହ୍ରଦ ସମୂହ  ମୂଳ ନେପାଳୀ ନାମ           ନେପାଳର ସାଗରମଥା ଜାତୀୟ ଉଦ୍ୟାନରେ ସମୁଦ୍ର ପତନରୁ ୪୭୦୦-୫୦୦୦ ମିଟର ଉଚ୍ଚତାରେ ଅବସ୍ଥିତ ହ୍ରଦ ସମୂହ । ବିଶ୍ୱର ଉଚ୍ଚତମ ମଧୁରଜଳବିଶିଷ୍ଟ ଗୋକ୍ୟୋ ହ୍ରଦସମୂହ ପ୍ରକୃତରେ ୬ଟି ମୁଖ୍ୟ ହ୍ରଦର ସମାହାରରେ ଗଠିତ । ତନ୍ମଧ୍ୟରୁ ଥୋନାକ ହ୍ରଦ ବୃହତ୍ତମ । ୨୦୦୭ ମସିହା ସେପ୍ଟେମ୍ବର ମାସରେ ୭୭୭୦ ହେକ୍ଟର୍ ପରିମିତ ଗୋକ୍ୟୋ ଓ ନିକଟସ୍ଥ ହ୍ରଦମାନଙ୍କୁ ରାମ୍‍ସାର୍ ଆର୍ଦ୍ରଭୂମି ଭାବେ ବିବେଚିତ କରାଯାଇଥିଲା । ହ୍ରଦ ବ୍ୟବସ୍ଥା ସମ୍ବନ୍ଧୀୟ ତଥ୍ୟ ଉତ୍ତର-ପୂର୍ବ ନେପାଳର ସାଗରମଥା ଅଞ୍ଚଳର ସୋଲୁଖୁମ୍ବୁ ଜିଲ୍ଲାସ୍ଥିତ ଖୁମଜୁଂଗ୍ ଗ୍ରାମ ବିକାଶ ସମିତିର ଭୌଗୋଳିକ କ୍ଷେତ୍ରରେ ଗୋକ୍ୟୋ ହ୍ରଦ ଅବସ୍ଥିତ । ଗୋକ୍ୟୋ ହ୍ରଦକୁ ଦୁଧ ପୋଖରୀ ବୋଲି ମଧ୍ୟ କୁହାଯାଏ । ୪୨.୯ ହେକ୍ଟର୍ କ୍ଷେତ୍ରଫଳ ବିଶିଷ୍ଟ ଗୋକ୍ୟୋ ଚୋ ଏହି ସମୂହର ମୁଖ୍ୟ ହ୍ରଦ ଓ ଏହାର ପୂର୍ବ ତଟରେ ଗୋକ୍ୟୋ ନାମକ ଗ୍ରାମ ଅବସ୍ଥିତ । ୬୫.୦୭ ହେକ୍ଟର ପରିମିତ ଥୋନାକ ଚୋ ଏହି ହ୍ରଦ ସମୂହର ସର୍ବବୃହତ ହ୍ରଦ । ହ୍ରଦ ବ୍ୟବସ୍ଥାର ଅନ୍ୟ କ୍ଷୁଦ୍ର ହ୍ରଦଗୁଡ଼ିକ ହେଲେ   ଗ୍ୟାଜୁମ୍ପା ଚୋ  (୨୯ ହେକ୍ଟର୍), ତାଞ୍ଜଂଗ୍ ଚୋ  (୧୬.୯୫ ହେକ୍ଟର୍), ଙ୍ଗୋଜୁମ୍ବା ଚୋ  ୧୪.୩୯ ହେକ୍ଟର୍  । ମଧୁର ଜଳର ହ୍ରଦ ହୋଇଥିବାରୁ ଏହି ହ୍ରଦଗୁଡ଼ିକର ଜଳବୌଜ୍ଞାନିକ ମାନ ଉଚ୍ଚ । ଙ୍ଗୋଜୁମ୍ପା ହିମସ୍ରୋତ ତରଳି ନିଷ୍କାସିତ ଜଳ, ଉତ୍ତର-ପୂର୍ବ ଦିଗରେ ରେଞ୍ଜୋ ଲା ଗିରିପଥରୁ ପ୍ରବାହିତ ଏକ ଜଳ ସ୍ରୋତ ଓ ଙ୍ଗୋଜୁମ୍ପା ହିମସ୍ରୋତର ପୂର୍ବରୁ ବାହାରିଥିବା ଅନ୍ୟ ଏକ ଜଳ ସ୍ରୋତ ଏହି ହ୍ରଦ ସମୂହକୁ ଜଳ ଯୋଗାଇଥାନ୍ତି । ଏହି ହିମସ୍ରୋତରୁ ଉତ୍ପନ୍ନ ହୋଇ ହ୍ରଦରେ ସଂଗୃହୀତ ଏହି ମଧୁର ଜଳ ତୌଜୋନ୍ ହ୍ରଦ ଓ ଲୋଙ୍ଗାବଙ୍ଗା ହ୍ରଦଦ୍ୱାରା ଦୁଧ କୋଶୀର ଉପରମୁଣ୍ଡକୁ ଜଳ ଯୋଗାଇଥାନ୍ତି । ପୂର୍ବେ ଗବେଷକମାନେ ଏହି ହ୍ରଦମାନଙ୍କ ଗଭୀରତା ସମ୍ପର୍କରେ ଯାହା ଅନୁମାନ କରିଥିଲେ, ଏଗୁଡ଼ିକ ପ୍ରକୃତରେ ତାହାଠାରୁ ଗଭୀରତର । ୬୨.୪ ମିଟର୍ ଗଭୀର ଥୋନାକ ଚୋ ଗଭୀରତମ ଓ ତା  ପରେ ଗୋକ୍ୟୋ ହ୍ରଦ ୪୩ ମିଟର ଗଭୀର । ଭୂପୃଷ୍ଠ ଉପରେ ଥୋନାକ ହ୍ରଦର ଉପରାଂଶ, ଗ୍ୟୋକୋ ହ୍ରଦ ଓ ଙ୍ଗୋଜୁମ୍ପା ଚୋ ପରସ୍ପର ସହିତ ସଂଯୁକ୍ତ ଥିବା ଦେଖାଯାଇନାହିଁ କିନ୍ତୁ ଏମାନେ ଭୂତଳରେ ସଂଯୁକ୍ତ ହୋଇ ରହିଥିବା ସମ୍ଭବପର । ଭୂବିଜ୍ଞାନ ଦୃଷ୍ଟିକୋଣରୁ ଏହି ଅଞ୍ଚଳର ଭୂଗଠନ ଅସ୍ଥିର ଓ ପରିବର୍ତ୍ତନଶୀଳ ହୋଇଥିବାରୁ ଏହି ହ୍ରଦଗୁଡ଼ିକ ପ୍ରାକୃତିକ ଦୁର୍ଘଟଣାର ସମ୍ମୁଖୀନ ହୋଇପାରନ୍ତି । ଙ୍ଗୋଜୁମ୍ପା ହିମସ୍ରୋତ ତରଳି ବନ୍ୟା ହେବା ଏହି ହ୍ରଦଗୁଡ଼ିକ ପ୍ରତି ବିପଦ ସୃଷ୍ଟି କରିପାରେ । ଗୋକ୍ୟୋ ହ୍ରଦ ସମୂହରେ ସର୍ବମୋଟ ୧୯ଟି ଛୋଟ ବଡ଼ ହ୍ରଦ ୧୯୬.୨ ହେକ୍ଟର୍ ଅଞ୍ଚଳରେ ବ୍ୟାପି ରହିଛନ୍ତି । ଏହି ହ୍ରଦଗୁଡ଼ିକ ସମୁଦ୍ର ପତନରୁ ୪୬୦୦-୫୧୦୦ ମିଟର ଉଚ୍ଚତା ମଧ୍ୟରେ ଅବସ୍ଥିତ । ଚୋ ଓୟୁ ପର୍ବତରୁ ନିଃସୃତ ଦୁଧ କୋଶୀ ନଦୀର ଉପରମୁଣ୍ଡରେ ଏହି ଆର୍ଦ୍ରଭୂମି ଓ ହ୍ରଦପୁଞ୍ଜ ରହିଛି । ଧାର୍ମିକ ମହତ୍ତ୍ୱ ହିନ୍ଦୁ ଓ ବୌଦ୍ଧ ଧର୍ମାବଲମ୍ବୀମାନେ ଗୋକ୍ୟୋ ହ୍ରଦସମୂହଙ୍କୁ ଅତି ପବିତ୍ର ବୋଲି ମାନନ୍ତି । ଜନାଇ ପୂର୍ଣ୍ଣିମା ଦିନ ପ୍ରାୟ ୫୦୦ ହିନ୍ଦୁ ଭକ୍ତ ଏହି ହ୍ରଦରେ ବୁଡ଼ ପକାଇଥାନ୍ତି । ପ୍ରତିବର୍ଷ ହାରାହାରି ୭୦୦୦ ପର୍ଯ୍ୟଟକ ଗୋକ୍ୟୋ ହ୍ରଦକୁ ଭ୍ରମଣ ପାଇଁ ଆସିଥାନ୍ତି । ଏହି ସ୍ଥାନ ନାଗ ଦେବତାଙ୍କ ବାସସ୍ଥାନ ବୋଲି ବିଶ୍ୱାସ ରହିଛି । ହ୍ରଦର ପଶ୍ଚିମ ପାର୍ଶ୍ୱରେ ହିନ୍ଦୁ ଦେବତା ବିଷ୍ଣୁ ଓ ଶିବଙ୍କ ମନ୍ଦିର ରହିଛି । ଏହି ଅଞ୍ଚଳରେ ଜୀବ ଓ ପକ୍ଷୀଙ୍କୁ ହତ୍ୟା ନ କରିବା ପାଇଁ ଧାର୍ମିକ ପ୍ରଥା ରହିଥିବାରୁ ଏଠାକାର ଜୀବଜନ୍ତୁ କିଛି ମାତ୍ରାରେ ସଂରକ୍ଷିତ ରହିଛନ୍ତି । ପର୍ଯ୍ୟଟନ ଗୋକ୍ୟୋ ଏକ ଲୋକପ୍ରିୟ ପର୍ଯ୍ୟଟନ ସ୍ଥଳ । ଏହିଠାରୁ ସାଗରମଥା ବେସ୍ କ୍ୟାମ୍ପ୍ ଓ ଅନ୍ୟ ବିଭିନ୍ନ ସ୍ଥାନକୁ ରାସ୍ତା ରହିଛି । ଗୋକ୍ୟୋ ଗ୍ରାମ ସମୁଦ୍ର ପତନରୁ ୪୭୯୦ ମିଟର ଉଚ୍ଚତାରେ ଅବସ୍ଥିତ ଓ ଏହି ଅଞ୍ଚଳର ମୁଖ୍ୟ ଜନବସତି । ନାମଚେ ବଜାରରୁ ଉପରକୁ ଚଢ଼ିଲେ ଦୁଇ ଦିନରେ ଗୋକ୍ୟୋରେ ପହଞ୍ଚି ହେବ । ଏହି ସ୍ଥାନରେ ପହଞ୍ଚିବା ପାଇଁ ଗୋକ୍ୟୋ ରିର ଆରୋହଣ କରିବାକୁ ପଡ଼େ । ଏଭେରେଷ୍ଟ୍ ବେସ୍ କ୍ୟାମ୍ପରେ ହେଉଥିବା ଏକ ସଂପ୍ରସାରିତ ଟ୍ରେକିଂ ମାର୍ଗର ଏକ ଅଂଶ ଗୋକ୍ୟୋ ହ୍ରଦସମୂହ ପାର୍ଶ୍ୱ ଦେଇ ଯାଇଥାଏ । ଏହାକୁ ଇବିସି ଟ୍ରେକ୍ ଭାୟା ଗୋକ୍ୟୋ ଲେକ୍‍ସ୍   ବୋଲି କୁହାଯାଏ । ଏହି ସଂପ୍ରସାରିତ ମାର୍ଗରେ ସାଧାରଣ ଇବିସି ଟ୍ରେକ୍ ଅପେକ୍ଷା ୪ ଦିନ ଅଧିକ ସମୟ ଲାଗେ । ଇବିସି ଟ୍ରେକ୍ ସମୟରେ ଏକା ରାସ୍ତାରେ ଯିବା ଆସିବା ହେଉଥିବା ବେଳେ ଗୋକ୍ୟୋ ଟ୍ରେକ୍‍ ବେଳେ ଏକ କୁଣ୍ଡଳାକାର ପଥରେ ଯିବାକୁ ହୁଏ ।
ରଘୁନାଥ ରାୟ  (୧ ଜାନୁଆରୀ ୧୯୨୭ - ୩୦ ଡିସେମ୍ବର ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ରଘୁନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଚିଲିକା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରଘୁନାଥ ରାୟ ୧୯୨୭ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚୈତନ୍ୟ ରାୟ ଏବଂ ପତ୍ନୀଙ୍କ ନାମ ମୀରା ରାୟ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ରଘୁନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ। ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରଘୁନାଥ ରାୟ ୨୦୧୦ ମସିହାର ଡିସେମ୍ବର ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।
ପ୍ରଫୁଲ୍ଲ କୁମାର ଭଞ୍ଜ  (ଜନ୍ମ: ୧ ଅଗଷ୍ଟ ୧୯୪୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗଁଦିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଫୁଲ୍ଲ କୁମାର ଭଞ୍ଜ ୧୯୪୦ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜୟକୃଷ୍ଣ ଭଞ୍ଜ ଓ ପତ୍ନୀଙ୍କ ନାମ କୁରୁଇରାଣୀ ଭଞ୍ଜ । ରାଜନୈତିକ ଜୀବନ ପ୍ରଫୁଲ୍ଲ କୁମାର ଭଞ୍ଜ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ସୁଶାନ୍ତ ମଣିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଆମ ଭିତରେ କିଛି ଅଛି ୨୦୧୦ ମସିହାରେ ମୁକ୍ତିଲାଭ କରିଥିଲା ।
ମୁରଲୀ ବିଜୟ  ( ଜନ୍ମ ୧ ଏପ୍ରିଲ , ୧୯୮୪) ଜଣେ ଭାରତୀୟ ଅନ୍ତର୍ଜାତିକ କ୍ରିକେଟର ଓ ପ୍ରାରମ୍ଭିକ ବେତସମେନ  । ସେ ଜଣେ ଦହନ ହାତୀ ଓପନିଂ ବେତସମେନ ହିସାବରେ ଟେଷ୍ଟ ଦଲରେ ଖେଳନ୍ତି । ତାମିଲନାଡୁ ରାଜ୍ୟ ପାଇଁ ଏବଂ ଆଇପିଏଲରେ ପଞ୍ଜାବ ଦଳର ଅଧିନାୟକ ଭାବେ ଖେଳନ୍ତି । ସେ ୨୦୦୮ରେ ଭାରତୀୟ ଟେଷ୍ଟ ଦଳରେ ପ୍ରବେଶ କରିଥିଲେ । ପ୍ରାରମ୍ଭିକ ଖେଳ ଜୀବନୀ ୧୭ ବର୍ଷ ରେ ମୁରଲୀ ତାଙ୍କର କ୍ରିକେଟ ଆରମ୍ଭ କରିଥିଲେ । ଚେନ୍ନଇରେ କ୍ଲବ କ୍ରିକେଟ ଖେଳିବା ପରେ ସେ ୨୦୦୪/୫ରେ ୨୨ ବର୍ଷରୁ କମ ଦଳ ପାଇଁ କ୍କ୍ନାଇଦୁ ଟ୍ରଫି ଖେଳି ୨୬.୪୫ ହାରରେ ସ୍କୋର କରିଥିଲେ  2014}}</ > ୨୦୦୫/୬ରେ ମଧ୍ୟ ସେ ତାମିଲନାଡୁ ୨୨ ବର୍ଷ କମ ଦଳରେ ଖେଳିଥିଲେ ମଧ୍ୟ ସେତେଟା ପ୍ରଭାବଶାଳି ହେଇ ନଥିଲେ । ତେବେ ୨୦୦୬ ରଣଜୀ ଦଳ ପାଇଁ ଚୟନ ହେଇ କ୍ୱାଟର ଫାଇନାଲରେ ୩୮ ରଣ କରି ଦଳକୁ ଜିତାଇଥିଲେ । ତାହା ପରେ ତାଙ୍କରଖେଳରେ ଉନ୍ନତି ହେଇଥିଲା । ୨୦୦୬/୭ ସିଜନରେ ସେ ତୃତୀୟ ସର୍ବାଧିକ ରନ ହସଲକାରୀ ହେଇଥିଲେ । ସେ ଦିଲ୍ଲୀ ବିପକ୍ଷ ମେଚରେ ଅର୍ଦ୍ଧାଶତକ ହାସଲ କରି ସମୁଦାୟ ୬୨୮ ରଣ କରିଥିଲେ । ଏଥିରେ ୨ଟି ଶତକ, ୧ଟି ଅର୍ଦ୍ଧ ଶତକ ଅନ୍ତର୍ଭୁକ୍ତ । ସେ ସେହି ସିଜନର ଏକଦିବାସୀୟରେ ମଧ୍ୟ ଖୁବ ଭଲ ପ୍ରଦର୍ଶନ ଦେଇ ୩୯.୫୭ ହାରରେ ୨୭୭ ରନ କରି ଥିଲେ । ୧୧୨ ତାଙ୍କର ସର୍ବାଧିକ ସ୍କୋର ଥିଲା । ୨୦୦୭/୮ ସିଜନରେ ସେ ରଣଜୀ ଟ୍ରଫିରେ ୫୮୨ ରନ ସହ ସୌରସ୍ତ୍ର ସହ ମେଚରେ ୨୩୦ ଅବିଜିତ ରନ କରି ଦକ୍ଷିଣାଞ୍ଚଳ ପାଇଁ ଦୁଲିପ ଟ୍ରଫି ଖେଳିଲେ । ପ୍ରଥମ ମେଚରେ ସେ ଉତ୍ତରାଞ୍ଚଳ ବିପକ୍ଷରେ ୦ ଓ ୩୯ କରିଥିଲେ । ପୂର୍ବାଞ୍ଚଳ ସହ ମେଚରେ ସେ ଓପନିଂ କରି ଅସଫଳ ହେଇଥିଲେ । କିନ୍ତୁ ବିଜଯ ହଜାରେ ଏକଦିବାସୀୟରେ ସେ ଦକ୍ଷିଣଞ୍ଚାଳ୍ପାୟନ ଖେଳି ହାଇଦ୍ରାବାଦ ଓ ଆନ୍ଧ୍ର ବିରୁଦ୍ଧରେ ଶତକ ହାସଲ କାଲେ । ୨୦୦୭/୮ରେ ସେ ସୌରସ୍ତ୍ର ସହ ମେଚରେ ୨୩୦ ରନ ସହ ୫୮.୨ ହାରରେ ସ୍କୋର କରିଥିଲେ । ୨୦୦୮ ସେପ୍ଟେମ୍ବରରେ ମୁରଲୀ ।ଭାରତ ଦଳରେ ସ୍ଥାନ ପାଇ ନିଉ ଜିଲାଣ୍ଡ ସହ ଖେଳି ୩ ନମ୍ବର ସ୍ଥାନରେ ସଫଳତାର ସହ ବ୍ୟାଟିଂ କଲେ ।ପ୍ରଥମ ମେଚରେ ସେ ୪୫ ଓ ୫୯ କରିଥିଲେ । ୨ ୟ ମେଚରେ ସେ ଓପନିଂ କରି ୯୮ ଓ୦ କଲରିଥିଲେ । ଚେଲେଞ୍ଜର ଟ୍ରଫିରେ ବିଜଯ ୩ଟି ମେଚରେ ୧୬୪ ରନ କରି ସର୍ବାଧିକ ସ୍କୋରର ହେଇଥିଲେ । ଟେଷ୍ଟ ଜୀବନ ୨୦୦୮ରେ ସେ ନିୟମିତ ଅପନର ଗୌତମ ଗମ୍ଭୀର ଆହତ ହେବା କାରଣରୁ ଟେଷ୍ଟ ଦଳରେ ସ୍ଥାନ ପାଇ ନାଗପୁରରେ ପ୍ରଥମ ଥର ପାଇଁ ଜାତୀୟ ଦଳରେ ଖେଳିଲେ । ସେ ରଣଜୀ ମେଚ ଖେଳୁଥିବା ବେଳେ ଟେଷ୍ଟ ଦଳକୁ ଯାଇ ଟେଷ୍ଟ ଖେଳିଲେ । ତାଙ୍କର ବ୍ୟାଟିଂ ଟେକନିକକୁ ଅଷ୍ଟ୍ରେଲିଆର ପୂର୍ବତନ ଅଧିନାୟକ ଆଲାନ ବର୍ଡର ଖୁବ ପସନ୍ଦ କରନ୍ତି । ତାହା ପରେ ସେ ଏକ ସଫଳ ତଥା ନିର୍ଭରଯୋଗ୍ୟ ଅପନର ହିସାବରେ ଦଳରେ ରହିଲେ । ସେ ଜଣେ ନିର୍ଭରଯୋଗ୍ୟ ଫିଲଡର ମଧ୍ୟ । ଟେଷ୍ଟ ସଫଳତା ପରେ ଏକଦିବାସୀୟ ଦଳରେ ସ୍ଥାନ ପାଇଥିଲେ ମଧ୍ୟତଃ ସେ ସୁରକ୍ଷିତ ରଖିପାରିନଥିଲେ । ୨୦୦୯ରେ ମୁରଲୀ ଗମ୍ଭୀରଙ୍କ ସ୍ଥାନ ନେଇ ଟେଷ୍ଟରେ ଓପନିଂ କରିଥିଲେ । ସହବଗଙ୍କ ସାହା ୨୨୧ ର୍ଯାନର ଭାଗୀଦାରୀ କରିବା ଫଳରେ ଭାରତ ସେହି ଟେଷ୍ଟରେ ଇନନିଙ୍ଗ ବିଜଯ ପାଇଥିଲା । ୨୦୧୦ରେ ସେ ଲକ୍ଷ୍ମଣଙ୍କ ସ୍ଥାନରେ ବାଂଲାଦେଶ ସହ ଓ ପରେ ଦ୍ରାବିଡଙ୍କ ସ୍ଥାନରେ ଦକ୍ଷିଣ ଆଫ୍ରିକା ସହ ଟେଷ୍ଟ ଖେଳିଥିଲେ । ତାହା ପରେ ସେ ନିୟମିତ ସ୍ଥାନ ପାଇଲେ । ଏକଦିବସୀୟ ଜୀବନୀ ଦକ୍ଷିଣ ଆଫ୍ରିକା ସହ ସେ ୨୦୧୦ ଫେବୃଆରୀରେ ତୃତୀୟ ଏକଦିବାସୀୟ ଖେଳିଥିଲେ ୦ ଦ୍ରୁତ ଗତିରେ ୧୬ ବଲରେ ୨୬ ରଙ୍କରିଥିଲେ । ତାହା ପରେ ଜିମ୍ବାବ୍ୱେ ସହ ଖେଳି ମଧ୍ୟ ସଫଳତା ନ ପାଇ ଦଳରୁ ସ୍ଥାନ ହରେଇଥିଲେ । ୨୦ ଆନ୍ତର୍ଜାତିକ ମୁରଲୀ ୨୦୧୦ ୨୦ ବିଶ୍ୱ କପ ଦଳରେ ଥିଲେ ମଧ୍ୟ ସଫଳତା ପାଇ ନଥିଲେ । ଆଇପିଏଲ ପ୍ରଥମେ ଚେନ୍ନଇ ଦଳ ପାଇଁ ଆଇପିଏଲ ଖେଳି ମୁରଲୀ ପରେ ଦିଲ୍ଲୀ ଓ ବର୍ତ୍ତମାନ ପଞ୍ଜାବ ଦଳ ପାଇଁ ଖେଳୁଛନ୍ତି । ସେ ଚେନ୍ନଇ ଦଳର ୨ ଥର ଆଇପିଏଲ ଜିତିବାରେ ମୁଖ୍ୟ ଭୂମିକା ନେଇଥିଲେ । ତେବେ ୨୦୧୬ରେ ସେ ପଞ୍ଜାବ ଦଳର ଅଧିନାୟକ ରହିଥିଲେ।
ଜାପାନରେ ପ୍ରଶାସନର ତିନୋଟି ସ୍ତର ରହିଛି: ଜାତୀୟ, ରାଜ୍ଯସ୍ତରୀୟ ଏବଂ ମୁନିସିପାଲୀୟ ପ୍ରଶାସନ । ଜାପାନକୁ ରାଷ୍ଟ୍ରୀୟ ସ୍ତରରେ ୪୭ଟି ରାଜ୍ଯରେ ବିଭାଗ କରାଯାଇଛି । ପ୍ରତ୍ଯେକ ରାଜ୍ଯକୁ ଅନେକ ମୁନିସିପାଲିଟିରେ ବିଭକ୍ତ କରାଯାଇଛି । ଜାପାନର ସର୍ବମୋଟ ମୁନିସିପାଲିଟି ସଂଖ୍ଯା ୧,୭୧୯  ୨୦୧୩ ଜାନୁଆରୀରେ  । . ଜାପାନରେ ଚାରି ପ୍ରକାରର ମୁନିସିପାଲିଟି ଅଛି: ସହର, ନଗର, ଗ୍ରାମ ଏବଂ ବିଶେଷ ସାହି । ଜାପାନୀ ଭାଷାରେ ଏହି ତନ୍ତ୍ରକୁ ଶିକୁଚୋସୋଁ   କୁହଯାଏ । ଏଥିରେ ପ୍ରତ୍ଯେକ କାଞ୍ଜି ଏକ ମୁନିସିପାଲିଟିକୁ ସୂଚାଉଛି । କେତେକ ନିର୍ଦ୍ଦେଶିତ ସହରଗୁଡ଼ିକୁ ବିଶେଷ ସାହିରେ ବିଭକ୍ତ କରାଯାଇ ଥାଏ ସତ କିନ୍ତୁ ଟୋକିଓର ବିଶେଷ ସାହି ପରି ଏଗୁଡିକ ମୁନିସିପାଲିଟି ନୁହଁନ୍ତି । ସ୍ଥିତି କୌଣସି ମୁନିସିପାଲିଟିକୁ ଗ୍ରାମ, ନଗର ବା ସହର କୁହାଯିବ ଏହା ଏକ ରାଜ୍ଯସ୍ତରୀୟ ପ୍ରଶାସନଦ୍ୱାରା ନିର୍ଦ୍ଧାରିତ କରାଯାଇ ଥାଏ । ସାଧାରଣତଃ ଯେତେବେଳେ ଏକ ଗ୍ରାମ କିମ୍ବା ନଗରର ଜନସଂଖ୍ୟା ୫୦,୦୦୦ରୁ ଅଧିକ ହୋଇଯାଏ, ଏହାର ପଦୋନ୍ନତି କରାଯାଇ ଏହାକୁ ସହର ବୋଲି କୁହାଯାଏ । ଏକ ସହରର ଜନସଂଖ୍ୟା ୫୦,୦୦୦ରୁ କମିଗଲେ ତାହାକୁ ଗ୍ରାମ କିମ୍ବା ନଗର ବୋଲି ପୁନଃ ନାମିତ କରାଯାଏ ଅବଶ୍ଯ ଏପରି କରିବା ଆବଶ୍ୟକ ନୁହେଁ । ଏଥିରେ ବ୍ଯତିକ୍ରମ ରହିଛି, ସବୁସ୍ଥାନରେ ଏହି ପ୍ରଣାଳୀର ଅନୁସରଣ କରାଯାଇ ନ ଥାଏ । ଉଦାହରଣ ସ୍ବରୂପ; ସବୁଠାରୁ କମ ଜନସଂଖ୍ୟା ବିଶିଷ୍ଟ ସହର ହେଉଛି ହୋକାଇଦୋର ଉତାଶୀନାଇ-ଶୀ ସହର ଯେଉଁଠାରେ ମାତ୍ର ୪,୦୦୦ ଲୋକ ନିବାସ କରନ୍ତି, ଅପରପକ୍ଷେ ସେହି ରାଜ୍ଯର ଅନ୍ୟ ଏକ ନଗର, ଓତୋଫୁକେ-ଚୋରେ ପାଖାପାଖି ୪୦,୦୦୦ରୁ ଅଧିକ ଲୋକ ବସବାସ କରନ୍ତି । ଜାପାନ ରାଷ୍ଟ୍ରର ସବୁଠାରୁ ବଡ଼ ଗ୍ରାମ ଓକିନାୱାର ୟୋମିତାନ୍ମୁରାରେ ୪୦,୫୧୭ ଲୋକ ବାସ କରନ୍ତି । ରାଜଧାନୀ ସହର, ଟୋକିଓକୁ ଆଉ ସହର କୁହାଯାଇ ପାରିବ ନାହିଁ । ଟୋକିଓ ରାଜ୍ଯକୁ ବର୍ତ୍ତମାନ ୨୩ଟି ବିଶେଷ ସାହିରେ ବିଭକ୍ତ କରାଯାଇଛି ଯେଉଁଗୁଡିକ ସହର ସମତୁଲ୍ୟ ଅଟନ୍ତି । ତା ଛଡା ଜାପାନୀ ମୁଖ୍ଯଦ୍ୱୀପ ଏବଂ ନିକଟବର୍ତ୍ତୀ ଦ୍ୱୀପମାନଙ୍କରେ ଅନେକ ସହର, ନଗର ତଥା ଗ୍ରାମ ମଧ୍ଯ ଏହି ରାଜ୍ଯର ଅନ୍ତର୍ଭୁକ୍ତ । ଟୋକିଓର ସମସ୍ତ ବିଶେଷ ସାହି, ନିୟମାନୁସାରେ ସହର ସମତୁଲ୍ୟ କିନ୍ତୁ ବେଳେବେଳେ ସମସ୍ତ ସାହିଗୁଡ଼ିକୁ ଏକାଥରରେ ସହର ବୋଲି ମଧ୍ଯ କୁହାଯାଏ । ଉଦାହରଣ ଦେଖନ୍ତୁ : ଜାପାନର ସହରଗୁଡ଼ିକର ସୂଚୀ ଆହୁରି ଦେଖନ୍ତୁ : ଜାପାନର ମୁଖ୍ଯ ସହର ସମୂହ ନିମ୍ନରେ ୨୦ଟି ନିର୍ଦ୍ଦେଶିତ ସହରର ନାମ ସେଗୁଡ଼ିକର ବିଶେଷତା ସହ ଦିଆଗଲା: ଫୁକୁଓକା, କ୍ଯୁଶୁ ଅଞ୍ଚଳର ସର୍ବାଧିକ ଜନସଂଖ୍ୟା ବିଶିଷ୍ଟ ସହର ହିରୋଶିମା, ହୋଁଶୁ ଦ୍ୱୀପର ଚୁଗୋକୁ ଅଞ୍ଚଳର ଏକ ସହର ଯେଉଁଠାରେ ସର୍ବାଧିକ ନିର୍ମାଣକାରୀ ସଂସ୍ଥା ରହିଛି କୋବେ, ଓସାକା ପାଖରେ ହୋଁଶୁ ଦ୍ବୀପରେ ଅବସ୍ଥିତ ଅନ୍ତର୍ଭୂମି ସାଗରରେ ଥିବା ଏକ ମୁଖ୍ଯ ବନ୍ଦର ସହର କିତାକ୍ଯୁଶୁ, କ୍ଯୁଶୁର ଏକ ସହର ଯାହାର ଜନସଂଖ୍ୟା ପ୍ରାୟ ୧ ନିୟୁତ ଟପି ଗଲାଣି କ୍ଯୋଟୋ, ପୂର୍ବତମ ରାଜଧାନୀ, ଐତିହାସିକ କେନ୍ଦ୍ର ଏବଂ ଆଧୁନିକ ସହର ନାଗାସାକି, କ୍ଯୁଶୁର ଏକ ବନ୍ଦର ସହର ନାଗୋୟା, ହୋଁଶୁର ପୂର୍ବ ଉପକୂଳରେ ଥିବା ଯାନବାହନ ନିର୍ମାଣକାରୀ ଅଞ୍ଚଳର କେନ୍ଦ୍ରବିନ୍ଦୁ ଓସାକା, ହୋଁଶୁର ଅନ୍ତର୍ଭୂମି ସାଗର କୂଳରେ ଥିବା ଏକ ବୃହତ୍ ନିର୍ମାଣକାରୀ ସଂସ୍ଥା ଥିବା ସହର ସାପ୍ପୋରୋ-ଶୀ, ହୋକାଇଦୋର ସବୁୁଠାରୁ ବଡ଼ ସହର ସେନ୍ଦାଇ-ଶୀ, ଐଶାନ୍ୟ ହୋଁଶୁ ବା ତୋହୋକୁ ଅଞ୍ଚଳର ମୁଖ୍ଯ କେନ୍ଦ୍ର ୟୋକୋହାମା, ଟୋକିଓର ଦକ୍ଷିଣରେ ଥିବା ଏକ ବନ୍ଦର ସହର ଅଣମୁନିସିପାଲିଟି ବେଳେବେଳେ କାଞ୍ଜି- କୁ ହିଁ ଏକ ଶିଳ୍ପାଞ୍ଚଳର ବିଭାଗ ପାଇଁ ବ୍ଯବହାର କରାଯାଏ । ଖୁବ୍ କମ୍ ପରିସ୍ଥିତିରେ ଏକ ଗ୍ରାମର ବିଭାଗକୁ ସମାନ କାଞ୍ଜିଦ୍ୱାରା ଚିହ୍ନିତ କରାଯାଇ ଥାଏ । କାଞ୍ଜି ସମାନ ଥିଲେ ମଧ୍ଯ ଏହି ବିଭାଗଗୁଡ଼ିକ ମୁନିସିପାଲିଟି ନୁହଁନ୍ତି । କେତେକ ସମୟରେ ବିଭାଗୀୟ ନାମଟି ଗାପ୍ପେଇର ଅବଶେଷ ରୂପ । ଗାପ୍ପେଇ ହେଉଛି ଏକ ପ୍ରଣାଳୀ, ଯେଉଁଥିରେ ପାଖାପାଖି ବସତିଗୁଡ଼ିକୁ ଏକାଠି କରି ଏକ ବଡ଼ ମୁନିସିପାଲିଟି ଗଠନ କରାଯାଏ । ଏପରି କରିବାଦ୍ୱାରା ପୁରୁଣା ନଗରୀୟ ନାମଗୁଡିକୁ ନୂଆ ସହରର ଏକ ବିଭାଗର ନାମ ପାଇଁ ବ୍ଯବହାର କରାଯାଏ । ଉପରାଜ୍ଯଗୁଡ଼ିକ ରାଜ୍ଯମାନଙ୍କର ଶାଖା କାର୍ଯ୍ୟାଳୟ କିନ୍ତୁ ମୁନିସିପାଲିଟି ନୁହଁନ୍ତି । ଜିଲ୍ଲାଗୁଡ଼ିକ ବର୍ତ୍ତମାନ ମୁନିସିପାଲିଟି ନୁହଁନ୍ତି କିନ୍ତୁ କେତେକ ନଗର ଓ ଗ୍ରାମଗୁଡ଼ିକର ସାମୂହିକ ନାମ । ପ୍ରାନ୍ତଗୁଡ଼ିକ ବର୍ତ୍ତମାନ ମୁନିସିପାଲିଟି ନୁହଁନ୍ତି କିନ୍ତୁ ରାଜ୍ଯସମ ଭୌଗଳିକ ଅଞ୍ଚଳଗୁଡ଼ିକର  (ପ୍ରାୟଃ ବିଲୁପ୍ତ) ନାମ  ।
ଲଙ୍ଗଳ  (ସଂସ୍କୃତ: ଲାଙ୍ଗଳ) ହଳ କରିବା ବା ଭୂମି ଚଷିବା ପାଇଁ ବ୍ୟବହୃତ ଏକ ଲୌହମୁଖ ଯନ୍ତ୍ର  । ଏହା ଖ୍ରୀ.ପୂ. ୫୫୦୦ରେ ମେସୋପଟାମିଆରେ ଉଦ୍ଭାବନ ହୋଇଥିଲା। ମଣିଷର ସ୍ଥାୟୀ ସଭ୍ୟତା ପାଇଁ ଲଙ୍ଗଳର ଭୂମିକା ଅତି ଗୁରୁତ୍ୱପୂର୍ଣ ସାବ୍ୟସ୍ତ ହୋଇଥିଲା, କାରଣ ସ୍ଥାୟୀ ଭାବରେ ବସବାସ କରିବା ପାଇଁ ପ୍ରଥମ ଆବଶ୍ୟକତା ଥିଲା କୃଷି। କୃଷି ପାଇଁ ଲଙ୍ଗଳର ଆବଶ୍ୟକତାକୁ ତ ଏଡ଼ାଇ ଦିଆ ଯାଇ ନପାରେ। ଜମିକୁ ଭଲ ଭାବରେ କର୍ଷଣ କଲେ ହିଁ ତାହା ଅଙ୍କୁରୋଦ୍‌ଗମ ପାଇଁ ସୁଗମ ହୋଇଥାଏ। ସେବେକାର ଲଙ୍ଗଳ ଓ ଏବେର ଲଙ୍ଗଳ ମଧ୍ୟରେ ଆକାଶ ପାତାଳର ପାର୍ଥକ୍ୟ ଅନୁମାନ କରାଯାଇପାରେ । ପ୍ରାଥମିକ ସମୟର ଲଙ୍ଗଳ ମୁଖ୍ୟତଃ ପଶୁମାନଙ୍କଦ୍ୱାରା ପରିଚାଳିତ ହେଉଥିବା ସ୍ଥଳେ ଏବେ ଏହା ଯନ୍ତ୍ରଦ୍ୱାରା ଚାଳିତ ହେଉଅଛି । ଗଠନ ଏହି ଚାଷଯନ୍ତ୍ରଟି ତିନି ଅଂଶରେ ବିଭକ୍ତ ଯଥା: ଲଙ୍ଗଳ ଦୁଇ ଅଙ୍ଗଯୁକ୍ତ କାଷ୍ଠ ଈଷ ଲାଙ୍ଗଳଦଣ୍ଡ ଜୁଆଳି, ବା ଯୁଗ ଏ ସମସ୍ତଙ୍କୁ ଏକତ୍ରରେ  'ହଳ'  ବା ଲଙ୍ଗଳ ସଜ ବୋଲାଯାଏ ପ୍ରଥମୋକ୍ତ ଲଙ୍ଗଳ ମଧ୍ୟ ଦୁଇ ଭାଗରେ ବିଭକ୍ତ :  (କ) ବକ୍ରମୁଖାକୃତି ଉପର ଖଣ୍ଡି କଣ୍ଟି  (ଖ) ତଳଖଣ୍ଡ ମୁଣ୍ଡା; ଏହି ମୁଣ୍ଡାରେ ଲଙ୍ଗଳଲୁହା ପଶେ ଲୋକେ ଏହି ସମସ୍ତ ଅଙ୍ଗବିଶିଷ୍ଟ ଯନ୍ତ୍ରକୁ ଲଙ୍ଗଳ ସଜ ବା ଲଙ୍ଗଳ କହିଥାଆନ୍ତି  । ଲଙ୍ଗଳର ଭିନ୍ନ ଭିନ୍ନ ଅଂଶର ନାମ ଯଥା ଯୁଆଳି, ମୁଣ୍ଡା, କୀଳା, ଶଇଳ, ଇଷ, ମୁଠା ଫାଳ, ଆନ୍ଧି, ଯୋତ, ଖାଡ଼ିଯୋତ, ଆନ୍ଧିକଣ୍ଟିକୀଳା, ପିଚି କୀଳ, ଜୋଳି, ଲୁହା ।
ଅର୍ଣ୍ଣବ ରଞ୍ଜନ ଗୋସ୍ୱାମୀ  (ଜନ୍ମ: ୭ ମାର୍ଚ୍ଚ ୧୯୭୩) ଜଣେ ଭାରତୀୟ ସାମ୍ବାଦିକ ତଥା ସମ୍ବାଦ ପରିବେଷଣକାରୀ, ଯିଏ ରିପବ୍ଲିକ୍ ମିଡିଆ ନେଟୱାର୍କର ପରିଚାଳନା ନିର୍ଦ୍ଦେଶକ ତଥା ସମ୍ପାଦକ ଅଟନ୍ତି  । ଗୋସ୍ୱାମୀଙ୍କ ରିପବ୍ଲିକ୍ ମିଡିଆ ନେଟୱାର୍କ ବର୍ତ୍ତମାନ ଦୁଇଟି ଚ୍ୟାନେଲର ମାଲିକାନା ଏବଂ ପରିଚାଳନା କରୁଛି, ଯଥା ଇଂରାଜୀରେ ରିପବ୍ଲିକ୍ ଟିଭି ଏବଂ ହିନ୍ଦୀରେ ରିପବ୍ଲିକ୍ ଭରତ । ରିପବ୍ଲିକ୍ ଟିଭି ପୂର୍ବରୁ ଗୋସ୍ୱାମୀ ୨୦୦୬ରୁ ୨୦୧୬ ମସିହା ପର୍ଯ୍ୟନ୍ତ ଟାଇମ୍‌ସ୍ ନାଓ ଏବଂ ଇଟି ନାଓର ମୁଖ୍ୟ ସମ୍ପାଦକ ତଥା ସମ୍ବାଦ ଉପସ୍ଥାପକ ଥିଲେ। ଏହାପୂର୍ବରୁ ସେ ଏନ୍‌ଡି ଟିଭି ଏବଂ ଦି ଟେଲିଗ୍ରାଫରେ ମଧ୍ୟ କାର୍ଯ୍ୟ କରିଥିଲେ । ଟାଇମ୍‌ସ୍ ନାଓରେ କାର୍ଯ୍ୟ କରୁଥିବାବେଳେ ପ୍ରତ୍ୟେକ ଦିନ ରାତି ୯ଟା ଆସୁଥିବା ତାଙ୍କ ବିତର୍କ କାର୍ଯ୍ୟକ୍ରମ ଦି ନ୍ୟୁଜ୍‌ଆୱାର୍ ତାଙ୍କୁ ଅଧିକ ଲୋକପ୍ରିୟତା ଦେଇଥିଲା । ଫ୍ରାଙ୍କ୍‌ଲି ସ୍ପିକିଙ୍ଗ୍ ୱିଥ୍ ଅର୍ଣ୍ଣବ ନାମକ ଏକ ସ୍ୱତନ୍ତ୍ର ଦୂରଦର୍ଶନ କାର୍ଯ୍ୟକ୍ରମର ମଧ୍ୟ ସେ ଉପସ୍ଥାପକ ଥିଲେ । ନଭେମ୍ବର ୨୦୧୬ରେ, ଗୋସ୍ୱାମୀ ଟାଇମ୍‌ସ୍ ନାଓର ମୁଖ୍ୟ ସମ୍ପାଦକ ପଦରୁ ଇସ୍ତଫା ଦେଇଥିଲେ ଏବଂ ୨୦୧୭ ମଇରେ ତାଙ୍କର ନିଜ ନ୍ୟୁଜ୍ ଚ୍ୟାନେଲ୍ ରିପବ୍ଲିକ୍ ଟିଭି ଆରମ୍ଭ କରିଥିଲେ । ବୃତ୍ତିଗତ ଜୀବନ ଗୋସ୍ୱାମୀ ଜଣେ ସାମ୍ବାଦିକ ଭାବରେ କୋଲକାତାରେ ଦି ଟେଲିଗ୍ରାଫ୍ ସହିତ ନିଜର ସାମ୍ବାଦିକତା ଜୀବନର ଆରମ୍ଭ କରିଥିଲେ । ମାତ୍ର ଏକ ବର୍ଷରୁ କମ୍ ସମୟ ଭିତରେ ସେ ଦିଲ୍ଲୀ ଯାଇ ଏନ୍‌ଡି ଟିଭିରେ ଯୋଗ ଦେଇଥିଲେ ।</ > ୨୦୦୬ ମସିହାରେ ଗୋସ୍ୱାମୀ ଏନ୍‌ଡିଟିଭି ଛାଡ଼ି ନୂତନ ଭାବରେ ଉନ୍ମୋଚିତ ହୋଇଥିବା ଟାଇମ୍‌ସ୍ ନ୍ୟୁଜ୍ ଚ୍ୟାନେଲରେ ଏହାର ସମ୍ପାଦକ ଭାବରେ ଯୋଗ ଦେଇଥିଲେ । ରିପବ୍ଲିକ୍ ଟିଭି ଗୋସ୍ୱାମୀ ୨୦୧୬ ମସିହାରେ ଟାଇମ୍‌ସ୍ ନାଓରୁ ଇସ୍ତଫା ଦେଇଥିଲେ ଏବଂ ୬ ମଇ ୨୦୧୭ରେ ରିପବ୍ଲିକ୍ ଭାରତ ନାମକ ଏକ ଚେନାଲ୍‌ର ପରିଚାଳନା ନିର୍ଦ୍ଦେଶକ ତଥା ମୁଖ୍ୟ ସମ୍ପାଦକ ଭାବରେ ଯୋଗ ଦେଇଥିଲେ । ମଇ ୨୦୧୯ରେ ଗୋସ୍ୱାମୀ ଏହି ଟିଭିର ଅଧିକାଂଶ ସେୟାର୍ କିଣିନେଇଥିଲେ ଏବଂ ତାଙ୍କ ପାଖରେ ଏହି ଚେନାଲ୍‌ର ୮୨ ପ୍ରତିଶତ ଅଂଶୀଦାର ଅଛି । ଏହି ଟିଭିର ପ୍ରତିଷ୍ଠା ପରଠାରୁ କ୍ରମାଗତ ୧୦୦ ସପ୍ତାହ ଧରି ଭାରତରେ ସର୍ବାଧିକ ଦେଖାଯାଇଥିବା ଇଂରାଜୀ ନ୍ୟୁଜ୍ ଚ୍ୟାନେଲ୍ ଥିଲା । ଏହି ସଫଳତାର ଶ୍ରେୟ ଅର୍ଣ୍ଣବଙ୍କ ପାଇଁ ମିଳିଥିବା କଥା କେତେକ ମତ ଦିଅନ୍ତି । ରଚିତ ପୁସ୍ତକ ୨୦୦୨ ମସିହାରେ, ଗୋସ୍ୱାମୀ ଏକ ପୁସ୍ତକ ଲେଖିଥିଲେ, ଯାହର ଶୀର୍ଷକ ଥିଲା କମାଟିଂ ଟେରରିଜିମ୍: ଦ ଲିଗାଲ୍ ଚ୍ୟାଲେଞ୍ଜ । ବିବାଦ ଏବଂ ସମାଲୋଚନା ଆତ୍ମହତ୍ୟା ମାମଲା ୨୦୧୮ ମସିହା ଅନଭୟ ନାଏକ ଆତ୍ମହତ୍ୟା ମାମଲାରେ ଗୋସ୍ୱାମୀଙ୍କୁ ୪ ନଭେମ୍ବର ୨୦୨୦ରେ ଧାରା ୩୦୬ ଏବଂ ଆଇପିସିର ଧାରା ୩୪ ଅନୁଯାୟୀ ମୁମ୍ବାଇ ପୋଲିସ ଗିରଫ କରିଥିଲା । ନାଏକ ତାଙ୍କ ଆତ୍ମହତ୍ୟା ନୋଟ୍‌ରେ ଗୋସ୍ୱାମୀଙ୍କ ସମେତ ତିନିଜଣ ବ୍ୟକ୍ତିଙ୍କଠାରୁ ଦେୟ ପ୍ରଦାନ ନକରିବାରୁ ତାଙ୍କ ଜୀବନ ଶେଷ ହେବାର କାରଣ ବୋଲି ଅଭିଯୋଗ କରିଥିଲେ। ସମ୍ମାନ ଗୋସ୍ୱାମୀ ୨୦୦୮ ମସିହାରେ ଟିଭି ସାମ୍ବାଦିକତାରେ ଉତ୍କର୍ଷତା ପାଇଁ ରାନନାଥ ଗୋଏଙ୍କ ପୁରସ୍କାର ପାଇଥିଲେ । ୮ ଡିସେମ୍ବର ୨୦୧୯ରେ, ସେ ସର୍ବସମ୍ମତି କ୍ରମେ ନ୍ୟୁଜ୍ ବ୍ରୋଡକାଷ୍ଟିଂ ଫେଡେରେଶନର ସଭାପତି ଭାବରେ ନିର୍ବାଚିତ ହୋଇଥିଲେ, ଯାହାକି ପ୍ରାୟ ୭୮ଟି ଚ୍ୟାନେଲର ଏକ ନୂତନ ଗଠିତ ଫେଡେରେସନ୍ । ଆଧାର ବାହାର କାରଭାନ୍ ପତ୍ରିକାରେ ପ୍ରୋଫାଇଲ୍ । ବ୍ୟବସାୟ ମାନଙ୍କରେ ପ୍ରୋଫାଇଲ୍ ।
(ଜନ୍ମ ୬ ଡିସେମ୍ବର ୧୯୮୫ ) ଜଣେ ଭାରତୀୟ ବାମ ହାତି ଦ୍ରୁତ ବୋଲର  । ସେ ଭରତକୁ ଆନ୍ତର୍ଜାତୀୟ କ୍ଷେତ୍ରରେ ଟେଷ୍ଟ , ଏକଦିବସିୟ ଓ ୨୦ ରେ ପ୍ରତିନିଧିତ୍ୱ କରିଛନ୍ତି । ସେ ପ୍ରଥମ କରି ଜାତୀୟ ଦୃଷ୍ଟି ଆକର୍ଷଣ କରିଥିଲେ ଯେତେବେଳେ ବାଂଲାଦେଶରେ ହେଇଥିବା ୧୯ ବର୍ଷରୁ କମ ବିଶ୍ୱ କପରେ ୨୦୦୪ରେ ଏକ ମେଚରେ ୮ଟି ୱିକେଟ ୨୪.୭୫ ହାରରେ ନେଇଥିଲେ । ଏହା ପରେ ଘରେଇ ରଣଜୀ ଟ୍ରଫିରେ ଉତ୍ତର ପ୍ରଦେଶ ପାଇଁ ନିରନ୍ତର ଭାବେ ଭଲ ପ୍ରଦର୍ଶନ ଜରିଆରେ ୨୦୦୫ ଯାତୀୟ ଏକଦିବସୀୟ ଜାତୀୟ ଦଳ ପାଇଁ ମନୋନୀତ ହେଇଥିଲେ । ୨୦୧୫ରେ ସେ ରଣଜୀ ଟ୍ରଫି ପାଇଁ ଗୁଜରାଟ ଦଳ ପାଇଁ ପ୍ରତିନିଧିତ୍ୱ କଲେ । ଦେଶ ପାଇଁ ତାଙ୍କର ତୃତୀୟ ଏକଦିବାସୀୟ ମେଚରେ ସେ  "  ' ପୁରସ୍କାର ପାଇଥିଲେ। ବ୍ୟାଟିଂ ପାଇଁ ଉପଯୁକ୍ତ ପିଚରେ ସ୍ୱୀଙ୍ଗ କରିପାରିବାର ଦକ୍ଷତା ପ୍ରତିପାଦନ କରିପାରୁଥିଲେ । ଶ୍ରୀଲଙ୍କା ବିରୁଦ୍ଧ ମେଚରେ ସେ ୮.୫ ଓଭରରେ ୩୫ ରନ ଦେଇ ୪ଟି ୱିକେଟ ନେଇ ଅନ୍ତର୍ଜାତିକ ସ୍ତରରେ ତାଙ୍କର ଉପସ୍ଥିତି ଜାହିର କରିଥିଲେ । ଏହା ପରେ ସେ ଟେଷ୍ଟ ଦଳରେ ସ୍ଥାନ ପାଇଲେ । ପାକିସ୍ତାନ ସହ ୨ ୟ ଟେଷ୍ଟ ଖେଳି ସେଥିରେ ସେ ସେ ୫ ୱିକେଟ ନେବା ସହ ଜୀବନର ପ୍ରଥମ ଟେଷ୍ଟରେ  ' '  ପୁରସ୍କାର ଜିତିଲେ । ପାକିସ୍ଥାନ ସହ ଏକଦିବାସୀୟ ସିରିଜରେ ସେ ଚତୁର୍ଥ ମେଚରେ ୪ ୱିକେଟ ନେବା ଫଳରେ ଭରତ ସିରିଜ କାବୁ କରିଥଲା ଓ ସେ ପୁଣି  ' '  ପୁରସ୍କାର ପାଇଥିଲେ । କିନ୍ତୁ ତାହା ପରେ ସେ ତାଙ୍କର ଫର୍ମ ବଜାୟ ରଖିବାରେ ଅସମର୍ଥ ହେଇଥିଲେ ଓ ନିୟମିତ ଭାବରେ ଜାତୀୟ ଦଳରେ ସ୍ଥାନ ପାଇ ନଥିଲେ । ୨୦୦୬ରେ ସେ ଇଂଲଦର କାଉନ୍ତି ମେଚ ଖେଳିଥିଲେ । ତାହା ପରେ ସେ ପୁଣି ଭାରତୀୟ ଦଳକୁ ପ୍ରତ୍ୟାବର୍ତନ କରିଥିଲେ । ଇଂଲଣ୍ଡରେ ସେ ଟେଷ୍ଟ ଖେଳି ଭଲ ପ୍ରଦର୍ଶନ ଦେଇଥିଲେ । ଭାରତ ଜିତିଥିବା ବିଶ୍ୱର ପ୍ରଥମ ୨୦ ବିଶ୍ୱ କପ , ୨୦୦୭ରେ ରୁଦ୍ର ପ୍ରତାପ ଖେଳିବା ପାଇଁ ମନୋନୀତ ହେଇ ସେହି ତୁର୍ଣାମେଣ୍ଟରେ ୧୨ଟି ୱିକେଟ ନେଇ ଭାରତକୁ ଜିତିବାରେ ସାହାଯ୍ୟ କରିଥିଲେ । ସୁପର ୮ ସ୍ତରରେ ସେ ଆଫ୍ରିକା ବିପକ୍ଷ ମେଚରେ ସେ ୧୩ ରନ ଦେଇ ୪ ୱିକେଟ ନେବା ଫଳରେ ଭାରତ ଫାଇନାଲ ରାଉଣ୍ଡରେ ପ୍ରବେଶ କରିଥିଲା । ତାହା ପରେ ସେ ଭରତରେ ଆସ୍ତେଲିଆ ବିରୁଦ୍ଧ ଏକଦିବାସୀୟ ସିରିଜରେ ୧୧ଟି ୱିକେଟ ନେଇଥିଲେ । ୨୦୧୧ରେ ୩ ବର୍ଷ ବ୍ୟବଧାନରେ ପୁନର୍ବାର ଜାତୀୟ ଦଳକୁ ପ୍ରତ୍ୟାବର୍ତନ କରି ଇଂଲଣ୍ଡ ଗସ୍ତରେ ଖେଳିଥିଲେ । ଆଇପିଏଲରେ ରୁଦ୍ର ପ୍ରତାପ ଆଇପିଏଲରେ ସେ ପ୍ରଥମେ ଡେକାନ ଚାର୍ଗର, ହଇଦରାବାଦ ଦଳ ପାଇଁ ଖେଳି ପରେ ପୁନେ ପାଇଁ ମଧ୍ୟ ଖେଳିଥିଲେ । ୨ ୟ ଆଇପିଏଲରେ ସେ ୨୩ଟି ୱିକେଟ ନେବା ସହ ସର୍ବାଧିକ ୱିକେଟ ନେବାର କୃତି ଅର୍ଜନ କରିଥିଲେ ଓ ସେହି ପ୍ରଦର୍ଶନ ବଳରେ ୨୦୦୯ ୨୦ ବିଶ୍ୱକପ ପାଇଁ ମନୋନୀତ ହେଲେ । ରେ ସେ ୫୨ଟି ୱିକେଟ ନେଇ ସର୍ବାଧିକ ୱିକେଟ ନେଇଥିବା ବୋଲର ହେଇଥିଲେ । ୨୦୧୨ରେ ସେ ମୁମ୍ବାଇ ଦଳ ପାଇଁ ଆଇପିଏଲ ଖେଳିଲେ । ତତ୍ ପର ବର୍ଷ ସେ ବାଙ୍ଗାଲୋର ଦଳକୁ ଯାଇଥିଲେ । କିନ୍ତୁ ୨୦୧୪ରେ ସେ କୌଣଶି ଦଳ ପାଇଁ ଚୁକ୍ତି ବଦ୍ଧ ହେଇପାରି ନଥିଲେ ।
ସପେଟା ସେହି ନାମରେ ଥିବା ଏକ ଚିରହରିତ ଦୀର୍ଘସ୍ଥାୟୀ ଗଛର ଫଳ ଅଟେ । ଏହି ବୃକ୍ଷର ଉଦ୍ଭିଦ ବିଜ୍ଞାନ ନାମ ହେଉଛି । ଏହା ମୂଳତଃ ମଧ୍ୟ ଅମେରିକୀୟ ଦେଶ ଗୁଆଟେମାଲା, ବେଲିଜ, ମେକ୍ସିକୋ ଓ କାରିବୀୟ ଦେଶ ମାନଂକରେ ଦେଖାଯାଉଥିଲା । ସ୍ପେନୀୟମାନଂକଦ୍ୱାରା ଏହା ଫିଲିପାଇନ୍ସ ଦ୍ୱୀପପୁଞ୍ଜକୁ ଆସିଥିଲା ଓ ସେଠାରୁ ଏସିଆର ଅନ୍ୟ ଭାଗକୁ ବିସ୍ତାର ହୋଇଥିଲା । ଭାରତୀୟ ମହାଦେଶକୁ ଏହା ଊନବିଂଶ ଶତାବ୍ଦୀରେ ଆସିଥିଲା ଓ ଭାରତ, ପାକିସ୍ଥାନ, ବାଂଲାଦେଶ, କାମ୍ବୋଡ଼ିଆ, ମାଲେସିୟା, ଥାଇଲାଣ୍ଡ ଆଦି ଦେଶ ମାନଂକରେ ଏକ ଫଳଗଛ ଭାବରେ ଏହାର ବହୁଳ ଚାଷ ହୁଏ । ବୃକ୍ଷ ବିବରଣୀ ଏହି ଗଛ ଉଚ୍ଚତାରେ ତିରିଶ ମିଟର ତଥା କାଣ୍ଡର ବ୍ୟାସରେ ଦେଢ଼ ମିଟର ଯାଏଁ ବଢ଼ିପାରେ ।
ଜାପାନ ଆଠଟି ଅଞ୍ଚଳରେ ବିଭକ୍ତ । ଏଗୁଡ଼ିକ ଆନୁଷ୍ଠାନିକ ପ୍ରଶାସନିକ ବିଭାଜନ ନୁହଁନ୍ତି କିନ୍ତୁ ପ୍ରଶାସନଦ୍ୱାରା ଆନୁଷ୍ଠାନିକ ଭାବରେ ଏଗୁଡ଼ିକର ବ୍ଯବହାର କରାଯାଏ । ମାନଚିତ୍ର, ଭୌଗୋଳିକ ପୁସ୍ତକ, ପାଣିପାଗ ବିବରଣୀ, ଅନେକ ବ୍ଯବସାୟିକ ଅନୁଷ୍ଠାନଗୁଡ଼ିକ ନିଜ ନାମରେ ନିଜ ଅଞ୍ଚଳର ନାମ ଲେଖିଥାନ୍ତି ଉଦାହରଣ ସ୍ବରୂପ କିଙ୍କି ନିପ୍ପୋଁ ରେଳପଥ, ଚିଗୋକୁ ବ୍ଯାଙ୍କ, ଏବଂ ତୋହୋକୁ ବିଶ୍ୱବିଦ୍ୟାଳୟ । ପ୍ରତ୍ଯେକ ଅଞ୍ଚଳରେ ଅନେକ ରାଜ୍ଯ ଅବସ୍ଥିତ, କେବଳ ହୋକାଇଦୋ ଅଞ୍ଚଳରେ ଏକମାତ୍ର ହୋକାଇଦୋ ରାଜ୍ଯ ହିଁ ଅବସ୍ଥିତ । ଜାପାନର ଅନ୍ୟ ମୁଖ୍ଯ ଦ୍ୱୀପ ମଧ୍ଯରୁ, ଶିକୋକୁ ଏକ ଅଞ୍ଚଳ ଅଟେ, କ୍ଯୁଶୁ ଦ୍ୱୀପକୁ ଓକିନାୱା ସହ ମିଶାଇ କ୍ଯୁଶୁ ଅଞ୍ଚଳ ଗଠିତ, ଏବଂ ହୋଁଶୁ ଦ୍ୱୀପ ପାଞ୍ଚଟି ଅଞ୍ଚଳରେ ବିଭକ୍ତ । ସାରଣୀ ଅଞ୍ଚଳ ଓ ଦ୍ୱୀପ ନିମ୍ନରେ ଜାପାନର ମୁଖ୍ଯ ଦ୍ୱୀପ, ଅଞ୍ଚଳ ତଥା ଉପାଞ୍ଚଳର ନାମ ଦିଆଗଲା । ମୁଖ୍ଯ ଅଞ୍ଚଳଗୁଡ଼ିକୁ ଗାଢ଼ କରି ଲେଖାଯାଇଛି ।
ରାମ ଦୁଲାରି ସିହ୍ନା  (୧୯୨୨-୧୯୯୪) ଜଣେ ଭାରତୀୟ ମହିଳା ପାର୍ଲିଆମେଣ୍ଟାରିଆନ ଓ ପୂର୍ବତନ ମନ୍ତ୍ରୀ ତଥା ରାଜ୍ୟପାଳ  । ସେ ଆନ୍ତର୍ଜାତିକ ଶ୍ରମିକ ସଂଗଠନର ଭାଇସ- ଚେୟାରମ୍ୟାନ ନିର୍ବାଚିତ ହେଇଥିଲେ । ସେ ବିହାର ରାଜ୍ୟର ପ୍ରଥମ ମହିଳା ପୋଷ୍ଟ ଗ୍ରାଜୁଏଟ । ସେ ମଧ୍ୟ ବିହାରର ପ୍ରଥମ ମହିଳା ଯିଏ ରାଜ୍ୟପାଳ ଭାବରେ ରହିଥିଲେ । ସେ ୧୯୮୮ ମସିହାରୁ ୧୯୯୦ ମସିହା ଯାଏ କେରଳ ରାଜ୍ୟର ରାଜ୍ୟପାଳ ଥିଲେ ।
ସତ୍ୟ ପଟ୍ଟନାୟକ ଜଣେ ଓଡ଼ିଆ ଗୀତିକବି । ୨୦୧୨ ମସିହାରେ ତାଙ୍କୁ ତାଙ୍କର ଗୀତିକବିତା ଚିତ୍ରମେଘର ଚିଠି ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ମହମ୍ମଦ ମୋଈନ ଖାନ  ଉର୍ଦ୍ଦୁ:  (ଜନ୍ମ ୨୩ ସେପ୍ଟେମ୍ବର ୧୯୭୧), ପାକିସ୍ତାନ କ୍ରିକେଟ ଦଳର ପ୍ରାକ୍ତନ ଖେଳାଳୀ ଅଟନ୍ତି  ।  "ମୋଇନ ଖାନ"  ଭାବରେ ସେ ବେଶୀ ପରିଚିତ । ସେ ମୁଖ୍ୟତଃ ଜଣେ ୱିକେଟରକ୍ଷକ-ବ୍ୟାଟ୍ସମ୍ୟାନ ଥିଲେ । ସେ ୧୯୯୦ରୁ ୨୦୦୪ ପର୍ଯ୍ୟନ୍ତ ପାକିସ୍ତାନ ରାଷ୍ଟ୍ରୀୟ କ୍ରିକେଟ ଦଳ ପାଇଁ ଟେଷ୍ଟ କ୍ରିକେଟ ଏବଂ ଏକ ଦିବସୀୟ ଆନ୍ତର୍ଜାତୀୟ କ୍ରିକେଟ ଖେଳିଥିଲେ । ତାହା ସହ ସେ ପାକିସ୍ତାନୀ ଟୀମର ନେତୃତ୍ୱ ମଧ୍ୟ ନେଇଥିଲେ । ସେ ଟେଷ୍ଟ କ୍ରିକେଟରେ ୧୦୦ଟି କ୍ୟାଚ ନେଇଥିଲେ । ଏକ ଦିବସୀୟ କ୍ରିକେଟରେ ସେ ୩,୦୦୦ରୁ ଅଧିକ ଏକ ଦିବସୀୟ ରନ ବନେଇଥିଲେ ଏବଂ ୨୦୦ଟି କ୍ୟାଚ ନେଇଥିଲେ । ମୋଈନ ଖାନ, ମୁଲ୍ତାନରେ ୱେଷ୍ଟଇଣ୍ଡିଜ କ୍ରିକେଟ ଟୀମ ବିପକ୍ଷରେ ନିଜ ଅନ୍ତଃରାଷ୍ଟ୍ରିୟ କ୍ରିକେଟର ଜୀବନ ଆରମ୍ଭ କରିଥିଲେ । ସେ ଟେଷ୍ଟ କ୍ରିକେଟରେ ୬୯ଟି ମ୍ୟାଚ ଖେଳିଥିଲେ ଯେଉଁଥିରେ ୱିକେଟ ରକ୍ଷଣ କରି ୧୨୮ଟି କ୍ୟାଚ ମଧ୍ୟ ନେଇଥିଲେ । ସେ ମଧ୍ୟ ୨୧୯ ଏକ ଦିବସୀୟ ଅନ୍ତଃରାଷ୍ଟ୍ରିୟ କ୍ରିକେଟ ମ୍ୟାଚ ଖେଳିଛନ୍ତି, ଯେଉଁଥିରେ କ୍ରିକେଟ ଦଳର ମୁଖ୍ୟ ଚୟନ କର୍ତ୍ତା ରୂପେ  "ଇକବାଲ କାସିମ" ଙ୍କ ଜାଗା ନେଇଥିଲେ ଏବଂ ୧୧ ଫେବୃୟାରୀ ୨୦୧୪ ମସିହାରେ ତାଙ୍କୁ ରାଷ୍ଟ୍ରୀୟ ଦଳର ମୁଖ୍ୟ କୋଚ ଋପେ ନିଯୁକ୍ତ କରାଯାଇଥିଲା । କୋଚିଙ୍ଗ କ୍ୟାରିୟର ମୋଈନଙ୍କୁ ଅଗଷ୍ଟ ୨୦୧୩ ମସିହାରେ ଦଳର ପ୍ରବନ୍ଧକ ଋପେ ନିଯୁକ୍ତ କରାଯାଇଥିଲା । ୧୧ ଫେବୃୟାରୀ ୨୦୧୪ ମସିହାରେ ତାଙ୍କୁ ଡାଭ ହ୍ୱାଟମୋରଙ୍କ ଜାଗାରେ ରାଷ୍ଟ୍ରୀୟ ଦଳର ପ୍ରମୂଖ କୋଚ ଋପେ ନିଯୁକ୍ତ ଦିଆଗଲା । ତାଙ୍କୁ ୨୦୧୩ ମସିହାରେ ପାକିସ୍ତାନୀ ଟୀମର ମୂଖ୍ୟ ଚୟନକର୍ତ୍ତା ରୂପେ ନିଯୁକ୍ତ କରାଯାଇଥିଲା, କିନ୍ତୁ ୨୦୧୫ ମସିହାରେ  "କ୍ରିକେଟ ବିଶ୍ୱକପ ୨୦୧୫" ରେ ଦଳର ଖରାପ ପ୍ରଦର୍ଶନ ପରେ ସେଥିରୁ ହଟେଇ ଦିଆଯାଇଥିଲା । ଅନ୍ତଃରାଷ୍ଟ୍ରୀୟ ଜୀବନ ନିଜର ଅନ୍ତଃରାଷ୍ଟ୍ରୀୟ କ୍ୟାରୀୟର ଅନୁସାରେ ମୋଈନଙ୍କୁ ୱିକେଟ-କିପର,  "ରସୀଦ ଲତିଫ" ଙ୍କ ସହିତ ପ୍ରତିସ୍ପର୍ଦ୍ଧା କରିବାକୁ ପଡିଥିଲା । ଟେଷ୍ଟ କ୍ରିକେଟରେ ବ୍ୟାଟିଙ୍ଗ ଆଭରେଜ ସମାନ ହେଲେ ମଧ୍ୟ, ଲତିଫଙ୍କ ତୁଳନାରେ ତାଙ୍କର ଉତ୍ତମ ଏକ ଦିବସୀୟ ଆଭରେଜ ରନ ଥିଲା ଏବଂ ଅନ୍ତଃରାଷ୍ଟ୍ରୀୟ କ୍ରିକେଟରେ ସେ ଲତିଫଙ୍କ ତୁଳନାରେ ଅଧିକ ରନ ମଧ୍ୟ କରିଥିଲେ । ମୋଈନ, ଲତିଫଙ୍କ ୩.୫୧ ପ୍ରତି ଟେଷ୍ଟ ବିରୁଦ୍ଧରେ ପ୍ରତି ଟେଷ୍ଟ ୨.୧୪ ୱିକେଟର ରେକର୍ଡ ରଖିଥିଲେ । ପେସାଦାର କ୍ରିକେଟ ୨୦୦୫ ମସିହାରେ, ମୋଈନ ପାକିସ୍ତାନ ପେସାଦାର ୨୦-୨୦ କ୍ରିକେଟରେ ପ୍ରଥମ ଶତକ ରନ କରି  "କରାଚୀ ଡଲ୍ଫୀନ"  ପାଇଁ ୫୯ ବଲରେ ୧୧୨ ରନ ବନେଇ  "ଲାହୋର ଲାଇଅନ୍ସ"  ବିରୁଦ୍ଧରେ  "ଫୈସାଲ ବ୍ୟାଙ୍କ ଟି୨୦ କପ " ରେ ୨୦-୨୦ କପ ଖେଳିଥିଲେ । ସିଜିନ ଶେଷରେ, ହାଇଦ୍ରାବାଦ ତରଫରୁ ଖେଳି ସେ ନିଜ କ୍ରିକେଟ ଜୀବନର ଉଚ୍ଚତମ ପ୍ରଥମ ଶ୍ରେଣୀ ସ୍କୋର ୨୦୦ ରନ କରି ଅବସର ନେଇଥିଲେ । ୨୦୦୭ ମସିହାରେ, ମୋଈନ ଅନୌପଚାରିକ ଭାରତୀୟ କ୍ରିକେଟ ଲିଗ ସହିତ ହସ୍ତାକ୍ଷର କଲେ ଏବଂ ହାଇଦ୍ରାବାଦ ହିରୋଜକୁ ପ୍ରଶିକ୍ଷିତ କରିଥିଲେ । ପ୍ରତିଯୋଗିତାର ୨୦୦୮ର ସଂସ୍କରଣରେ, ସେ ଲାହୋର ବାଦଶାହା ଦଳକୁ ପ୍ରଶିକ୍ଷିତ କରିଥିଲେ । ପାକିସ୍ତାନ ସୁପର ଲିଗ ୨୦୧୬ ସେ ବର୍ତ୍ତମାନ ପିଏସଏଲ ୨୦୧୬ର ମୁଖ୍ୟ କୋଚ ଋପେ କ୍ୱାଟ୍ଟା ଗ୍ଲାଡିଏଟର୍ସ ସହିତ କାମ କରୁଛନ୍ତି ।
ବାଲୁଙ୍କେଶ୍ୱର ମନ୍ଦିର ଓଡ଼ିଶାର ଯାଜପୁର ଜିଲ୍ଲାର ଥିବା କଷବା-ଷାଠିବାଟିରେ ଅବସ୍ଥିତ ଏକ ପୁରାତନ ଶିବ ମନ୍ଦିର । ଏଠାରେ ବାଲୁଙ୍କେଶ୍ୱର ପୂଜା ପାଇଥାନ୍ତି । ଆଗରୁ କଷବା ଓ ଷାଠିବାଟିରେ ବହୁଥିବା ଜୁଣେଇ ନଦୀର ଶୁଖିଲା ଶଯ୍ୟାରେ ଏହି ମନ୍ଦିରଟି ସ୍ଥାପନ ହୋଇଥିଲା । ଏହା ଏକାଦଶ ଶତାବ୍ଦୀରେ ସ୍ଥାପିତ ହୋଇଥିଲା । ଯାଜପୁରର କଇଆଁଗୋଲା ରାସ୍ତାର ମଙ୍ଗଳପୁରଠାରୁ ବଡକୁଆଁଲ ରାସ୍ତାରେ ୧.୫ କି.ମି.ଗଲେ ଥାଲକୁଡ଼ି ପଞ୍ଚାୟତର କଷବା ଏବଂ ପାଲଟପୁର ପଞ୍ଚାୟତର ଷାଠିବାଟିରେ ବାଲୁଙ୍କେଶ୍ୱର ମନ୍ଦିର ରହିଛି । କିମ୍ବଦନ୍ତୀ ଜୁଣେଇ ନଦୀ ପୋତି ହୋଇଯିବା ପରେ ଏହାର ବାଲୁକା ଶଯ୍ୟାରୁ ବାଲୁଙ୍କେଶ୍ୱର ଆବିର୍ଭାବ ହୋଇଥିଲେ ବୋଲି ବିଶ୍ୱାସ କରାଯାଏ । ବାଲିରୁ ଆବିର୍ଭାବ ହୋଇଥିବାରୁ ତାଙ୍କ ନାମ ବାଲୁଙ୍କେଶ୍ୱର ହୋଇଥିବା ଜଣାଯାଏ । ବାଲୁଙ୍କେଶ୍ୱର ଭକ୍ତଙ୍କ ଇଚ୍ଛାପୂରଣ କରୁଥିବା ବିଶ୍ୱାସ ରହିଛି । ଇତିହାସ ଏକାଦଶ ଶତାବ୍ଦୀରେ ବୈତରଣୀ ନଦୀର ଶାଖା ଜୁଣେଇ ନଦୀ ଶଯ୍ୟା ଉପରେ ବାଲୁଙ୍କେଶ୍ୱର ମନ୍ଦିର ସ୍ଥାପିତ ହୋଇଥିଲା । ପ୍ରଥମେ ବାଲୁଙ୍କେଶ୍ୱର ଏକ ଚାଳଘରେ ଅବସ୍ଥାନ କରୁଥିଲେ । ୨ଟି ମୌଜାର ବିଜେସ୍ଥଳ କଷବା ଓ ଷାଠିବାଟିର ସୀମା ମଧ୍ୟରେ ଏହା ଅବସ୍ଥିତ । ସାତଶେଣିଆ କାଠ ଓ କଦଳୀ କାନ୍ଦିରେ କାଠ ଖଞ୍ଜି ଏହି ଘର ତିଆରି ହୋଇଥିଲା । ସେହି ଘରେ ବାଲୁଙ୍କେଶ୍ୱରଙ୍କ ପୂଜା ହେଉଥିଲା । ଓଡ଼ିଶାର ଜମିଦାରୀ ଶାସନ ଉଚ୍ଛେଦ ପରେ ବ୍ରାହ୍ମଣମାନେ ତାଙ୍କ ପୂଜା କରୁଥିଲେ । ଝିଙ୍ଗାରପୁର ଜମିଦାରୀ ଅଧୀନରେ ଷାଠିବାଟି ଥିଲା । ପରେ ଜମିଦାରୀ ଉଚ୍ଛେଦ ହେବା ପରେ ଥାଲକୁଡ଼ିର ଜମିଦାର ଫକିର ଚରଣ ସାହୁଙ୍କ ହାତକୁ ଷାଠିବାଟି ଆସିଲା । ଥାଲକୁଡ଼ି କଷବାର ପରିବାରଗଣ ଶ୍ରୀଚରଣ ପଣ୍ଡା, ଚାଉଳିଆର କାମଦେବ ପଣ୍ଡାଙ୍କ ପରିବାର, ବିଲସାହିର ବଳରାମ ପଣ୍ଡା ଏବଂ ବିଶ୍ୱନାଥ ପଣ୍ଡାଙ୍କ ପରିବାର ବାଲୁଙ୍କେଶ୍ୱରଙ୍କ ପୂଜା କରିଆସୁଥିଲେ । ଜୁଣେଇ ନଦୀ ଅଧୁନା ପୋତି ହୋଇଯାଇଛି । ବାଲୁଙ୍କେଶ୍ୱର ବିଜେସ୍ଥଳୀରେ ୧୪ ଡେସିମିଲ ଜମି ଥିଲା । ପରେ ଏହା ଜବରଦଖଲ ଯୋଗୁ ସଙ୍କୁଚିତ ହୋଇଯାଇଛି । ବର୍ତ୍ତମାନର ମନ୍ଦିରଟି କଷବା ଷାଠିବାଟି ଏବଂ ଆଖପାଖ ଜନସାଧାରଣଙ୍କ ସହଯୋଗରେ ହୋଇଥିଲା । ଧନୀପୁର ଜମିଦାରୀ ଥିବାବେଳେ କଷବାରେ ଜମିଦାରଙ୍କର ସିରସ୍ତା ଏବଂ ପ୍ରଜାମାନଙ୍କ ମନୋରଞ୍ଜନ ନିମନ୍ତେ ମନ୍ଦିର ନିକଟରେଏକ ମଠ ଓ ଭାଗବତ ଗାଦି ଥିଲା । ପୂଜା-ବିଧି ଏଠାରେ ଜାଗର ଅମାବାସ୍ୟାରେ ଅଖଣ୍ଡ ନାମ ସଂକୀର୍ତ୍ତନ ହୋଇଥାଏ । ମନ୍ଦିରଟି ପ୍ରତିଷ୍ଠା ହୋଇନଥିବାରୁ ମହାଦୀପ ମନ୍ଦିର ଉପରକୁ ନ ଉଠାଇ ଏକ କଦଳୀ ଗଛରେ ଦିଆଯାଉଛି । ଏଠାରେ ପ୍ରତିବର୍ଷ ଭାଗବତ ସପ୍ତାହ ଅନୁଷ୍ଠିତ ହୋଇଥାଏ । ଏହି ଦେବଦେବୀଙ୍କ ପୂଜା ବେଳେ ବାଲୁଙ୍କେଶ୍ୱରଙ୍କୁ କ୍ଷୀର, ମହୁ, ବେଲ ପତ୍ରରେ ଅଭିଷେକ କରାଯାଏ । ନିତି ବାଲୁଙ୍କେଶ୍ୱରଙ୍କ ସକାଳ ମଙ୍ଗଳାଳତି, ମଧ୍ୟାହ୍ଣ ନୀତିି, ସନ୍ଧ୍ୟା ଆରତି ଓ ରାତ୍ରୀ ନୀତିି ସମାପନ ହେବା ପରେ ପହୁଡ଼ ପଡିଥାଏ । ଆଖପାଖର ବିଭିନ୍ନ ଗାଁରୁ ଭକ୍ତମାନେ ବାଲୁଙ୍କେଶ୍ୱରଙ୍କୁ ଅଭିଷେକ କରିଥାନ୍ତି । ପାର୍ଶ୍ୱଦେବତା ମନ୍ଦିର ପରିସର ମଧ୍ୟରେ ବାଲୁଙ୍କେଶ୍ୱରଙ୍କ ଡାହାଣକୁ ହନୁମାନ, ତାଙ୍କ ପାଖକୁ ଜଗନ୍ନାଥ, ବଳଭଦ୍ର, ସୁଭଦ୍ରା, ସୁଦର୍ଶନ ଓ ତାଙ୍କ ପାଖରେ ମଙ୍ଗଳା, ବାମ ପାଖରେ ଦୁର୍ଗା ପୂଜାପାଉଛନ୍ତି । ଏହା ବ୍ୟତିତ ଅନତି ଦୂରରେ କଷବା ଗ୍ରାମରେ ମା ' ବୁଢ଼ୀଜାଗୁଳେଈ ପୂଜା ପାଉଛନ୍ତି ।
ଚମ୍ପକେଶ୍ୱର ଶିବ ମନ୍ଦିର ପୁରୁଣା ଭୁବନେଶ୍ୱରର ଅମ୍ବିକା ସାହିରେ ସ୍ଥିତ ଏକ ଶିବ ମନ୍ଦିର । ଏହି ମନ୍ଦିରଟି ପର୍ଶୁରାମେଶ୍ୱର ମନ୍ଦିରର ପଶ୍ଚିମ ଦିଗରେ ୧୫୭ ମିଟର ଦୂରତାରେ ବିନ୍ଦୁସାଗର ଆଡ଼କୁ ଯାଉଥିବା କୋଟିତୀର୍ଥେଶ୍ୱର ମାର୍ଗର ଡାହାଣ ପଟରେ ଅବସ୍ଥିତ । ସ୍ଥାନୀୟ ବାସିନ୍ଦାଙ୍କ ବିଶ୍ୱାସ ରହିଛି ଯେ ଏହି ମନ୍ଦିରରେ ପୂଜିତ ଶିବଲିଙ୍ଗଟି ପାତାଳଫୁଟା ଅଟେ ଓ ଦେଉଳରେ ଚମ୍ପା ନାଗମାନେ କାହାରିକୁ ଦଂଶନ ନ କରି ବାସ କରନ୍ତି । ଏଥି ଲାଗି ଦିଅଁଙ୍କ ନାମ ଚମ୍ପକେଶ୍ୱର ହୋଇଛି । ମନ୍ଦିର ମନ୍ଦିରଟି ୧୩ଶ ଶତାବ୍ଦୀର ଅଟେ । ଗଙ୍ଗବଂଶର ରାଜତ୍ୱ କାଳରେ ଏହି ମନ୍ଦିରଟି ପ୍ରମୁଖ ଥିଲା । ମନ୍ଦିରରେ ଶିବରାତ୍ରି, ଜଳଶାୟୀ, ରୁଦ୍ରାଭିଷେକ, ସଂକ୍ରାନ୍ତି ଆଦି ପାଳନ କରାଯାଏ । ଏଠାରେ ବ୍ରତ, ବିଭାଘର, ହୋମ ଆଦି ଅନ୍ୟାନ୍ୟ ମଙ୍ଗଳକୃତ୍ୟ ମଧ୍ୟ ଅନୁଷ୍ଠିତ ହୁଏ । ମୁଖ୍ୟ ଦେଉଳ ଚାରିଆଡ଼େ ଲାଟେରାଇଟ ପ୍ରସ୍ତରରେ ନିର୍ମିତ ପାଚେରୀ ଅଛି । ଏହି ମନ୍ଦିରରେ ଦକ୍ଷିଣ ଦିଗରେ ବିଶ୍ୱନାଥ ମନ୍ଦିର, ପୂର୍ବ ଦିଗରେ କୋଟିତୀର୍ଥେଶ୍ୱର ପୋଖରୀ ଓ ଉତ୍ତର ଦିଗରେ ଘରଗୁଡ଼ିକ ଅଛି । ପ୍ରତ୍ନତତ୍ତ୍ୱ ମନ୍ଦିରର ବିମାନ ଓ ଜଗମୋହନର ଦୈର୍ଘ୍ୟ ୧୧.୫ ମିଟର ଓ ପ୍ରସ୍ଥ ୬.୦୦ ମିଟର ଅଟେ । ଏହା ପଞ୍ଚରଥ ଶୈଳୀରେ ନିର୍ମିତ । ବିମାନ, ଜଗମୋହନ ଓ ଅନ୍ତରାଳର କ୍ଷେତ୍ରଫଳ ୪.୫୦, ୬.୦୦ ଓ ୦.୫୫ ବର୍ଗ ମିଟର । ବିମାନ ରେଖ ଶୈଳୀର ଥିବାବେଳେ ଜଗମୋହନଟି ଅପୀଢ଼ ଅଟେ । ମନ୍ଦିରଟି ପଞ୍ଚାଙ୍ଗବାଦ ଅଟେ । ଏହାର ପାଞ୍ଚଟି ଅଙ୍ଗ ହେଉଛି ପା 'ଭାଗ, ତଳ ଜଙ୍ଘ, ବନ୍ଧନ, ଉପର ଜଙ୍ଗ ଓ ବାରଣ୍ଡା । ପାଭାଗରେ ଖୁର, କୁମ୍ଭ, ପାଟ, କାନି ଓ ବସନ୍ତ ଅଛି । ରାହା ଓ ପାର୍ଶ୍ୱଦେବତା ପଶ୍ଚିମ, ଉତ୍ତର ଓ ଦକ୍ଷିଣ ରାହାଗୁଡ଼ିକ ମାପରେ ସମାନ । ଏହାଙ୍କ ଉଚ୍ଚତା ୦.୮୫ ମି, ପ୍ରସ୍ଥ ୦.୪୭ ମି ଓ ଗଭୀରତା ୦.୩୪ ମି ଅଟେ । ତିନୋଟିଯାକ ପାର୍ଶ୍ୱଦେବତା ପୀଠରେ ଦେବତା ନାହାନ୍ତି । କଳାକୃତି ମନ୍ଦିରରେ ଥିବା କଳାକୃତି ବିହୀନ ଦ୍ୱାରଗୁଡ଼ିକ ପରବର୍ତ୍ତୀ କାଳରେ ମିଶାଯାଇଛି । ନବଗ୍ରହ ବିଗ୍ରହ ନାହାନ୍ତି । ପାଭାଗରେ କୌଣସି କାରୁକାର୍ଯ୍ୟ ନାହିଁ । ଜଙ୍ଘ ଅଂଶରେ ସାମାନ୍ୟ କେତେକ କାରୁକାର୍ଯ୍ୟ ରହିଛି । ବାରଣ୍ଡା ମଧ୍ୟ କଳାକୃତି ବିହୀନ । ଗଣ୍ଡିର ତଳ ଅଂଶ ରାହା ପାଗରେ ତିନୋଟି କ୍ଷୁଦ୍ର ରେଖ ଦେଉଳ ରହିଛି । ଏହାଙ୍କ ମଧ୍ୟରୁ ମଝିରେ ଥିବା ଦେଉଳଟି ଅପେକ୍ଷାକୃତ ଉଚ୍ଚ । ଗଣ୍ଡି ଅଂଶ କ୍ଷୁଦ୍ର ରେଖ ଦେଉଳ ଓ ଭୂମି ଆମଳକୁ ଛାଡ଼ିଦେଲେ ଅତି ସାଧାରଣ ହୋଇଛି । କଣିକା ପାଗରେ ଚାରଗୋଟି ଭୂମି ଆମଳ ଅଛି । ଗଣ୍ଡିର ରାହା ପାଗର ଚାରିପଟେ ଉଦ୍ୟୋତ ସିଂହର ମୂର୍ତ୍ତି ଅଛି । ବିଶେଷ ଲାଟେରାଇଟରେ ନିର୍ମିତ ଦେଉଳଟି ପୂର୍ବରୁ ପଞ୍ଚାୟତନ ଥିଲା ବୋଲି ପଶ୍ଚିମ ଦିଗରେ ଥିବା ଭଗ୍ନାବଶେଷରୁ ବାରିହେଉଛି । ଏହି ମଧ୍ୟରୁ ଗୋଟିଏ ପାର୍ଶ୍ୱଦେଉଳରେ ଚତୁର୍ଭୁଜ କାର୍ତ୍ତିକଙ୍କ ଠିଆ ଭଙ୍ଗୀରେ ପ୍ରତିମା ରହିଛି । ତଳ ବାମ ହସ୍ତ ଭାଙ୍ଗିଯାଇଥିବା ବେଳେ ଉପର ବାମ ହସ୍ତ ଗୋଟିଏ କୁକ୍କୁଟ ଉପରେ ଥୁଆହୋଇଛି । କୁକୁଡ଼ାଟିକୁ ଜଣେ କ୍ଷୁଦ୍ର ମହିଳା ଧରିଛନ୍ତି । ମନ୍ଦିର ସମ୍ମୁଖରେ ଏକ ପୁରୁଣା କୁଅଁ ଅଛି । ଏହା ୫.୨୫ ମିଟର ଗଭୀର ଅଟେ ।